
QUID SECUNDATUS 



SCIENTIAE POLITICAE 



INSTITUENDAE CONTULERIT 



PROOEMIUM 

Historiae nostrae immemores, consuevimus scientiam 
politicam ducere alienam a moribus nostris gallicoque 
ingenio. Quoniam enim clarissimi philosophi qui de his 
rebus recentissime scripserunt in Britannia aut Ger- 
mania floruere, obliti sumus hanc scientiam apud no$ 
primum exstitisse. Attamen non modo Comte noster 
eam primus omnium bene fundavit, in suas partes 
descripsit et nomine proprio, quanquam aliquatenus 
barbarico, sociologiam scilicet, appellavit, sed omnis 
ille impetus ad politicas quaestiones a philosophis 
nostris, qui duodevicesimo saeculo vivebant, exortus 
est. Ex illa autem inclyta scriptorum manu longe ante 
omnes eminet Secundatus quippe qui in suo libro, qui 
De YEsprit des Lois inscribitur, novae disciplinae prin- 
cipia instituerit. 

Sane in hoc opere Secundatus non de omnibus poli- 
ticis factis disseruit, sed de unico genere eorum, id est 
de legibus.At ratio qua ad interpretandas varias juris 

formas utitur , et ad cetera civilia instituta valet omni- 
noque transferri potest. Immo, cum leges ad totam 
civilem vitam [pertineant, eam fere universam neces- 
sario attingit ; nempe ut exponat quid sit domesticum 
jus, quomodo leges cum religione, moribus, etc.,conci- 
nant, naturam familiae, religionis, morum considerare 
cogitur, ita ut vere tractatum de summa rerum politi- 
carum scripserit. 

Ne speres autem hunc librum sententiis abundare 
quae, tanquam plane demonstrata theoremata, prae- 
senti scientiae retineri possint. Eo enim tempore, omnia 
paene instrumenta deerant quae necessaria sunt ut 
naturam civitatum penitus scrutari queamus. Historia, 
adhuc infans, primum adolescere incipiebat; peregri- 
natorum narrationes de gentibus remotis earumque 
moribus et legibus rarissimae erant et incertae ; nova 
illa disciplina qua varii vitae eventus, mortes, matri- 
monia, crimina, etc, certa ratione computantur, non- 
dum erat in usu. Praeterea, cum civitas nihil aliud 
sit quam immane quoddam animal quod propriam suam 
mentem, nostrae menti cognatam, habet, leges huma- 
nae societatis eo melius et facilius reperiuntur quo 
leges humanae mentis jam cognitae sunt; novissimo 
autem saeculo omnia haec in initio tantum erant et vix 
inchoata. At procul abest quin nuUa alia via de scientia 
bene merendi sit quam eam veritatibus certis locuple- 
tari ; sed non minoris pretii est eamdem suae materiae, 
naturae ac methodi consciam efficere et fundamenta 
quibus stabit praeparare. IUud autem est quod studiis 
nostris Secundatus contulit. Res gestas saepius non 
recte interpretatus est et ita ut facile redarguatur ; sed 

nemo antea tam longe processerat in hac via quae 
posteros ad meram politicam scientiam adduxit; nemo 
tam plane perspexerat quae conditiones essent hujus 
scientiae institutioni necfessariae. 
Sed quae siut hae conditiones prius exponamus. 



CAPUT PRIMUM 

QUAB SINT CONDITIONES INSTITUTIONI POLITICAE SCIENTIAE 

NECESSABIAE 



I 



NuUa doctpina scientiae nomen meretur quae non 
materiam aliquam determinatam, quam exploret, 
habeat. Scientia enim in rebus versatur; nisi quid ei 
datum sit quod describat et interpretetur, in vacuo 
consistit nec quicquam est quod sibi proponere possit 
ultra hanc descriptionem atque interpretationem. Ea 
ratione numero^ arithmetica considerat, geometria 
spatium et figuras, scientiae naturales corpora animata 
et inanimata, psychologia denique mentem humanam. 
Itaque ut scientia politica institui possejt, . ante omnia 
necessarium erat materiam certam ei a^ftiguari. 

Primo quidem adspectu nihil promptius esse videtur 
quam hanc difficultatem exsolvere. Nonne enim Poli- 
tica res politicas, id estleges, mores, religiones, etc, 
pro materia habet? Sin autem historiam respicies, tibi 
constabit nuUum philosophum, usque ad recentissima 
tempora, eas ita concepisse. Etenim omnia ea ab 
hominum voluntate ita pendere arbitrabantur ut eadem 
non sentirent vere res esse, haud secus atque ceteras 
naturae res, quae suas proprietates habent ideoque 
scientias requirunt, quibus describantur et explicentur; 
sed satis esse videbatur si humanae voluntati quid 
jetenium, quid fuglendum esset in societatibus consti- 

tuendis, quaerebatur. Itaque civilia instituta et facta, 
non qualia essent et unde ortaj sed qualia esse debe- 
rent, inquirebant ; non iis curae erat naturae imaginem 
quam maxime veram nobis reddere, sed ideam perfec- 
tae cujusdam societatis admirationi et imitationi nos- 
trae proponere. Aristoteles ipse, quamvis experientiae 
magis quam Plato consuluerit, non communis vitae 
leges reperire sibi proposuit, sed quae sit optima civi- 
tatis forma. Principio ponit civitatibus nihil aliud appe- 
tendum esse quam ut cives virtutis usu felices eflBciantur 
virtutemque in contemplatione consistere; neque hoc 
statuit tanquam legem quam societates revera obser- 
vent, sed observare debeant ut homines naturam suam 
exsequantur. Postea quidem res historicas respicit, 
sed fere tantum ut eas judicet monstretque quomodo 
sua principia variis casibus aptari possint. Alii vero 
politici scriptores, qui Aristoteli successerunt, hnjus 
exemplum plus minusve secuti sunt. Seu res omnino 
negligunt, seu attentius aut levius eas considerant, 
omnes ad id pergunt, non ut eas co^noscant, sed cor- 
rigant aut etiam ab imo ad summum convertant; prae- 
sentia igitur praeteritaque nihil paene habent quod eos 
destineat, sed ad futurum spectant. Omnis autem doc- 
trina, quae ad futurum spectat, cutn certa omnino 
materia careat, non scientia, sed ars appellatur. 

Fateor equidem hanc artem sine quadam scientia 
nunquam fuisse. Nemo enim unquam asseruit aliquam 
reipublicae formam ceteris anteponendam esse qui non 
argumentis demonstrare tentaret cur eam anteponeret ; 
haec autem demonstratio e rebus constet necesse est. 
Si quis, exempli gratia, democratiam credit aristo- 
cratiae praestare, illam cum humana natura melius 
congruentem monstrat, aut historia ostendit a liberis 
gentibus alias superatas esse, etc. Quodcumque ten- 

tamus, cum ratione utimur seu ad rerum naturam 
scrutandam, seu ad praecepta Yitae edicenda, ad res 
redeundum, ergo ad scientiam. 

At primum» cum scriptores suas his de rebus opi- 
niones e conditione humana potius quam e statu socie- 
tatum deducere soleant, haec scientia, si modo eo 
nomine uti liceat, nihil quod vere politicum sit ple- 
rumque in se continet. Quid enim? Cum demonstra- 
tum est homines ad libertatem natos esse, aut contra 
securitate ante omnia egere, et inde concluditur quo- 
modo respublica constitui debeat, ubi est scientia 
politica? Quidquid in iis disputationibus scientiam 
imitatur, ad psychologiam pertinet, quidquid autem ad 
politicam, ars est ; aut, si quid forte ad meram politica* 
rum rerum descriptionem et interpretationem attinet, 
hoc certe minorem secundumque locum obtinet. Hujus 
generis est Aristotelis doctrina de causis quae consti- 
tutiones mutant aut evertunt. 

Praeterea scientia, cum arte miscetur, sinceram 
naturam suam servare nequit, sed in nescio quid ambi- 
guum vertitur. Ars enim, cum in actu consistat, festi- 
nare cogitur scientiamque, quam in se habet, secum 
rapit et urget ; scientia autem tantam festinationem non 
patitur. Nam quoties inquiritur quid agendum sit — 
quod proprium artis munus est — non cunctari sine 
fine licet; sed quam promptissime respondendum est, 
quia vivendum. Si civitas laborat, non dubii haerere 
possumus dum poUtica scientia morbi naturam descrip- 
serit et causas repererit ; sed sine mora agendum est. 
Attamen, quia sumus mente praediti et deliberandi 
facultate, non temere decemimus; immo, necesse est 
intelligamus aut potius intelligere credamus consi- 
liorum nostrorum rationes. Itaque facta quae nobis in 
promptu sunt colligimus, conferimus^ celeriter inter* 

pretamur; uno verbo, scientiam extemporalem inter 
eundum instituimus qua opinio nostra fundata esse 
videatur. Ea est scientia quae media ipsa in arte inve- 
nitur ; vides autem quam adulterata ! Propterea quod 
sine uUa methodo processit, nihil aliud praebere potest 
quam dubias probabilitates quae nuUam fere auctori- , 
tatem apud nos habeant nisi quam nos ipsi iis suppedi- 
temus. Eas enim sequimur, non quod argumenta.quibus 
demonstrari videntur nihil incerti relinquunt, sed quia 
intimis affectibus nostris respondent : nos ad id tan- 
tum inclinant quod sponte expetimus. Ceterum in iis 
quaestionibus, cum de utilitate nostra agatur, omnia 
affectus animi acriter movent. Quod ad yitam nostram 
tanti momenti est non tranquilla mente expendere pos- 
sumus; sunt autem quae amamus, quae odimus, quae 
optamus, nostraque odia, amores, desideria nobiscum 
afferimus quae meditationem nostram perturbant. Adde 
quod nulla certa regula exstat qua quid per se utile sit, 
quid non, secerni possit. Nam cum plerumque una et 
eadem res ex una parte utilis, ex altera contra damnosa 
sit, neque damnum cum utilitate more mathematico 
comparari queat, quisque naturam suam sequitur et ex. 
indole sua aut hanc aut illam partem unice considerat 
alteramque omittit. Sunt, exempli gratia, qui civium 
concordiae adeo student ut nihil utilius esse censeant 
quam si civitas quam maxime una eflficiatur, nec liber- 
tatem desiderent nimia hac cohaerentia sublatam; sunt, 
contra qui libertatem ante omnia ponunt. Itaque totus 
ille argumentorum contextus, quibusvariae illae sen- 
tentiae nituntur, non res rerumque verum ordinem . 
exprimit, sed animorum tantummodo habitus : quod a 
vera scientia abhorret. 

Scientia igitur ab arte ita discrepat ut naturam suam 
sequi;non possit, nisi sui juris omnino sit, id est certae 

cuidam materiae sese applicet ut eam cognoscat, sine 
uUa utilitatis cura. Ea enim conditione, urgente nuUa 
vitae necessitate, procul a forensibus privatisque cer- 
taminibus in umbratiU pace et tranquiUitate studiis 
Tacare Ucet, nec quidquam nos incitat ut longius in 
concludendo progrediamur quam sinunt argumenta. 
Sane ea ipsa quae de rebus abstractis cogitamus e pec- 
tore oriuntur; pectus enim fons totius vitae. Sed, ni 
animi aflPectibus temere inservire yeUmus, opportet eos 
ratione moderari rationemque ideo supra vitae casus 
et eventus extoUere ; namque aUter, cum cupiditatibus 
omnigenis impar sit, se quo impeUerent niecessario. 
converteret. 

Ne credas autem scientiam ideo inutUem esse ad 
regendam hominum vitam ; arti contra eo magis auxi- 
Uatur quo meUus ab ea separatur. Etenim quid nobis 
optabiUus est quam mente et corpore. sanos esse? Sola 
autem scientia determinari potest in quo consistat 
mentis corporisque bona valetudo. Scientia enim, cum 
varias hominum societates per genera et species 
separet, quae sit normaUs vitae poUticae forma in 
quaqup specie non describere non potest, propterea 
quod speciem ipsam describit : nam quidquid ad spe- 
ciem attinet normale est, quidquid autem normale, 
sanum. Praeterea cum in altera scientiae parte de 
morbis morborumque causis agatur, non modo quid 
optandum, sed etiam quid fugiendum et qua via alrcenda 
pericula sint, admonemur. Itaque hoc artis ipsius refert' 
ut scientia ab ea sejuncta quasi manumittatur. 

Addendum est autem cuiUbet scientiae. siiam mate- 
riam propriam et pecuUarem esse debere : nam si cum 
aUis scientus eam communem haberet, ipsa cum iis 
confunderetur. 

II 



Non omnis autem materia scientiae apta est. 

Scientiae primum opus est res, de quibus agitur, 
quales sint describere. Si vero adeo inter se differant ut 
nullum genus constituant, nulla earum descriptio ratio- 
nali Tia tentari queat. Singulae enim ex se, omissis 
^liis, considerari ac definiri debeant. At omni indiyiduo 
insitae sunt infinitae proprietates inter quas nuUa 
selectio fieri possit : describi autem infinitum nequit. 
Nihil aliud igitur reliquum esset nisi ut poetarum litte- 
ratorumque more tractentur qui res, quales esse viden- 
tur, sine uUa ratione et methodo depingunt. Contra, si 
in genera redigi possunt, aliquid habent quod vere 
definire liceat atque hoc est quod eorum naturam cons- 
tituit. Nempe quae omnibus individuis ejusdem generis 
communia versantur, finita sunt et eorumdem essentiam 
declarant : satis est igitur alia aliis superponere et qua 
congruant notare. Uno verbo, scientia non individua, 
sed genera tantum describit. Itaque prior scientiae pars 
nullum in Politica locum habebit, nisi societates huma- 
nae divisionein illam per genera ac species patiantur. 

Aristoteles quidem aristocratiam, monarchiam atque 
aoXcccfov jamdudum distinxerat. Ne confundas autem 
societatum species ac varias reipublicae formas. Dua 
enim populi diversorum generum esse possunt, etiatnsi 
eodem modo gubementur. Sic quaedam 7c6hx^, id est 
graecae civitates, et pleraeque barbarorum gentes 
monarchiae nomen aeque merentur et ab Aristotele (^) 
acceperunt propterea quod sub regibus utraeque vive- 

C) Ei(j\ paffiXetai xwv Pap6apa)v. (Pol, UI, 14, l^ a, 17.) 

bant; natura tamen differunt. Quin etiam, apud eum- 
dem populum civitatis regimen commutari potest etsi 
populus ipse in aliam speciem non ideo transferatur. 
Ea igitur Aristotelis divisio de societatum natura nihil 
exprimit. Philosophi autem qui de his rebus postea 
scripserunt eamdem imitati sunt neque uUam aliam 
tentavere ; scilicet humanas societates inter se compa- 
rari posse non credebant, nisi quod ad reipublicae for* 
mam attinet. Cetera autem quae ad mores, religionem, 
commercium, familiam, etc, spectant, ita fortuita et 
inconstantia esse videbantur ut ea ad genera et species 
reducere nemo susceperit. Attamen ea sunt quae popu- 
lorum naturae penitus inhaerent ; ea est vera politicae 
vitae ideoque scientiae materia. 



III 



At descriptio gradus infimus scientiae quae rerum 
interpretatione tantum absolvitur. Ad interpretationem 
autem aliud requiritur quod in factis politicis non minus 
diu inesse negatum est. 

Res enim interpretari nihil aliud est quam idea^, quas 
de rebus habemus, ordine certo disponere qui idem sit 
atque ordo rerum. Quod autem hoc continet, in rebus 
ipsis eundem ordinem existere, id est continuas series 
esse quarum partes inter se ita connectantur ut effectus 
quisque eamdem semper causam necessario sequatur 
neqtie ex alia oriri queat. Finge contra sublatam hujus 
nexus necessitatem et effectus sine causis aut e qualibet 
€ausa gigni posse, omnia extemplo fluxa et fortuita 
£unt; fluxorum autem interpretatio nuUa est. Itaque 
eligendum est : aut res politicae scientiae repugnant 
aut eadem lege gubemantur qua ceterae mundi partes^ 



— 18 — 

Totam hanc quaestionem excutiendi non hic locus est. 
Monstrare tantum volumus nullam societatum scien- 
tiam esse posse si hac lege liberentur; animadvertas 
autem, scientia deficiente, artem ipsam, ut vidimus, uno 
eodemque tempore evanescere aut certe nescio quam 
facultatem, praeter rationem nostram, adhibendam esse 
ad praecepta vitae instituenda. Ceterum, cum hoc 
principium, «X quo res universae arcte inter se nectun- 
tur, in reliqua natura jam experti simus neque unquam 
falsum occurrerit, idem et.in societatibus humanis, quae 
in natura continentur, valere verisimillimum est. Nihil 
enim rectae methodo magis contrarium est quam tot 
et tantas- in illa regula exceptiones fingere quarum 
ne unum quidem exemplum novimus. Multi quidem 
objecerunt hanc necessitatem cum humana libertate 
conciliari non posse ; hanc autem disputationem, ut in 
alio libro jam diximus, amovere debemus(*). Etenim, si 
liberum hominis arbitrium leges necessarias revera 
tollit, Cum voluntas in rebus externis se manifestam 
necessario eflficiat, non modo mentem, sed etiam corpus 
et res inanimatas omni ordine ideoque scientia expertes 
esse accipiendum est. At nemo est hodierno tempore 
qui disputare audeat num naturae scientiae institui 
possint; non est cur politica scientia eodem jure non 
fruatur* 

. Homines autem et ipsi philosophi natura proni siint 
ad hoc principium e rebus politicis rejiciendum. Etenim 
quemadmodum nuUas alias actionum nostrarum rationes 
esse vulgo credimus nisi eas .quae sub luce conscien- 
tiae voluntatem- nostram videntur inclinare, ceterasque 
negamus esse quia eas non sentimus ; i ta^ in civilibus ins- 
titutis, causis quae maxime conspicuae sunt vim niaxi- 

0) Be la Divi&ion Uu travail socio^lt p. I et 11« 

mam attribuimus, quamvis eam ex n^ accipiant i nam 
naturae consentaneum est ea, quae secimdum cognitio- 
nempriora sunt, re quoque priora haberi. Quid autem 
in institutione civitatum, legum,Teligionum majiifestius 
est, quid oculos magis percellit quam eorum persbnae 
qui respublicas gubernarunt, leges scripserunt, sacra 
edocuerunt? Itaque regum, legislatorum, prophetarum 
aut sacerdotum privata voluntas totius politicae vitae 
fons videtur esse. Haec enim in conspectu omnium 
fiunt nec uUam obscuritatem in se habent. Reliqua 
contra, quum in secretis corporis politici partibus 
lateantjnon facile conspici possunt. Inde nata est haec 
adeo vulgata superstitio ex qua legislator quasi infinita 
potentia instruatur legesque ad libitum creare, mutare, 
tollere valeat. Quanquam ab historicis hodio demonstra- 
tum est jus e moribus, id est e yita ipsa, parvis paulatim 
incrementis et sine legislatorum consiliis ortum esse, 
baec tamen opinio humanae menti tam penitus insidet 
ut in. eadem multi etiam nunc perse verent. Qui autem 
illam accepit, omnem ordinem certum inesse societati- 
bus humanis infitiari debet : leges enim ita, mores, ins- 
tituta non e constanti quadam civitatis natura sed e for- 
tuito casu penderent qui hunc aut illum legislatorem in 
ea suscitaverit. Si ex iisdem civibus, alio principe impe- 
rante, alia civitas exstare possit, eadem causa, iisdem 
circumstantiis, varios effectus gignendi facultatem 
habebit; rationali igitur vinculo res politicae carebutt. 
Scientiae politicae nihil majorem moram attulit quam 
haec doctrina, in qua et philosophi vel prudentes vel 
inscii diutissime consenserunt. Nam cetera impedi- 
raenta, de quibus supra diximus aut infra loquemurt 
amoveri non poterant quamdiu hoc oTDstabat. Quamdiu 
n societatibus omnia adeo fprtuita esse videbantur, 
nemini in mentem venire poterat per genera ac species 

eas dividere. Nulla enim genera in rebus existere pos- 
sunt nisi sint causae quae in variis locis ac temporibus 
vim suam exhibeant eademque semper et ubique 
gignant. Praeterea si legislator vitam civilem arbitrio 
suo instituat et regat, ubi materiam aliquam scientiae 
invenies? Omnis enim scientiae materia in rebus con- 
sistit quae natura sua stant et humanae voluntati reniti 
valent ; si contra in infinitum quasi tractabiles sint, nihil 
nos stimulabit ut eas observemus. Immo, iisdem nihil 
inerit quod observatio assequatur; nam si quid pro- 
prium per se habeant, nerao eas ad libitum componere 
poterit. Inde fit ut Politica diu ars tantum fuerit. 

At enim nemo unquam negavit humanae naturae 
scientiam necessariam esse, si quis homines regere 
velit. Concedo; sed, ut supra monstravimus, haec 
scientia psychologia, non politica appellanda est; nam 
ad hominem privatum, non ad civitatem pertinet. Ut 
vere politica scientia existat, oportet ut civitates natu- 
ram quandam habeant quae ex ipsa partium natura 
e quibus constant earumque dispositione eflSciatur et 
civilia facta gignat : quibus autem positis, fabulosa illa 
legislatoris persona evanescit. 



IV 



Attamen non satis est materiam aliquam habere scien- 
tiae idoneam. Si genera et leges in rebus imis ita 
absconduntur ut nuUo pacto inde expediri possint, 
earum scientia in aeternum possibiKs tantum manebit. 
Ut revera instituatur, necesse est aliquam methodum 
in promptu nobis esse, ad rerum naturam et ad scientiae 
requisita accommodatam. 

Ne credas autem hanc sponte animis occurrere ubi 



- 21 — 

aditur scientia; contra, non nisi multa tentando in- 
venitup. Vide quam recenter animalium scientia viam 
repererit vitae leges in vivis ipsis observandi. Psycho- 
logia quoque diu erravit priusquam methodum propriam 
sibi composuerit; politica autem scientia in majoribus 
etiam difficultatibus impeditur. Res enim tam variae 
sunt ut quDd commune habent quasi velatum lateat; 
tam mobiles ut observatorem fugere videantur. Prae- 
terea, causae et eflFectus ita inter se implicantur ut 
omni modo providendum sit ne aliae cum aliis confun- 
dantur. Ante omnia, nuUa experimenta in societatibus 
humanis tentari possunt nec facile reperire est qua alia 
ratione pro experimento uti possimus. Vides metho- 
dum, antequam scientiam inchoaverimus, non constitui 
posse : 6 scientia oritur, quamvis eidem necessaria sit. 

Quaeramus nunc quatenus varias illas conditiones, 
omni scientiae necessarias, in suo libro Secundatus 
expleverit. 



CAPUT SECUNDUM 

QUATENUS -SCIBNTIAE POLITICAE MATERIAM PROPRIAM 

SECUNDATUS ASSIGNAVERIT. 



Mirum est toties disputatum esse quid Secundatus in 
libpo suo sibi destinaverit : nempe in pluribus locis ipse 
nos monet quid propositum habeat. « Hoc opus, inquit, 
pvo materia tiabet leges, mores variasque consuetudines 
omnium terrae populorum. Immensam hanc materiem 
merito appelles, quippe quae omnia instituta amplec- 
tatur quae apud homines valent (*). » Secundatus ergo 
res politicas itatractare aggreditur ut eas, quales sint, 
scrutetur, « earum origines inquirat causasque reperiat, 
et quae in corporum et quae in animorum natura 
jacent (^). » Legislatoris autem partes vires suas exce- 
dere humiliter declarat nedum eas aflfectet, neque 
praesertim eorum exemplum imitatur qui societatem 
ex integro reficere suscipiunt. « Non scribo, inquit, ut 
reprehendam quae in qualibet gente instituta sunt. Sed 
populus quisque in meo libro inveniet praeceptorum 
explicationem quae sequitur... Si res mihi ita succedere 
possit ut omnes cives novas rationes habeant, ut oflBcia 
sua, suos principes, suam patriam, suas leges melius 
diligant et magis conscii suae felicitatis eflBciantur, in 



(0 Defense de VEsprit des Lois; secunda pars, initio. 
(*) Loc. cit. 

quacumque regione aut civitate vivant, meommum 
mortalium felicissimum esse censeam (^). * 

Hoc consilium tanta cura exsecutus est ut multi eum 
etiam vituperaverint propterea quod nihil usquam vitu- 
perat, sed res ita reveretur ut ne judicare quidem eas- 
audeat. Sane procul abest quin tam aequis oculis res 
liumanas intueatur, eosquey qui hanc incuriam ei obje- 
cerunt, sensua operis sine dubio latet. Multa tamen, • 
quae a moribus nostris abhorrent et ab omnibus Europae 
populis hodie respuuntur, in quorumdam populorum 
naturabene fundata existimatrSic quamdam servitutem, 
temperatam sane et humanam (^), et jus plures uxores 
habendi (*) et falsas religiones (^) multaque alia ejus- 
modi quibusdam temporibus et locis apta esse censet; 
immo hanc civitatis formam quam maxime odit, Tyran- 
nida ^cilicet, Orientis gentibus necessariam arbitratur. 

Ne autem inde condudas Secundatum omni quaes- 
tione quae ad usum pertinetabstinuisse- Ipse contra 
profitetur se inquirere « quae societati humanae suin- 
matim et singulis societatibus melius conveniant;... 
quae per se aliquam utilitatem habeant, et, Isi duae. 
consuetudines damnosae sint, quae majus, quae minus 
damnum secum afferat (*). » Itaque, non tantum leges, • 
sed vitae praecepta in ejus libro invenies ; non scien- 
tiam modo, sed artem. Immo vero non sine quadam, 
ratione vituperari potest quod ea nonsatis separaverit. ; 
Non in una operis parte quod est, in altera quod esse 
debet quaeritur, sed ars et scientiaita inter se implican-. 
tur ut saepius ab una ad alteram sensim traducatur. Duas , 
illas problematum series nondum distincte.secernit, sed 

(^) Praefatio, cf, L. IV, C. 1, nota : « On dit ici ce qui ^st et non pas ce qui 
doit ^lre. » 
O XV, 8. 

(') XVI, 1 et passim. 
(*) XXV, 25, 26. 
(*) Defense de VEsprit des Lois; pars secunda. 

* 

simul agitat : quod non sine incommoda est, nam diversas 
methodos requirunt. 

Ea autem confusio alia est quam quae apud priores 
philosophos in usu erat. Primum, scientia quae apud 
Secundatum invenitur vere politica est : nempe non de 
privati hominis conscientia tractat, sed res politicas pro 
materia habet. Nova illa igitur scientia, quamquam ab 
arte non satis discriminatur, certe existit. Praeterea, 
majorem libri partem occupat, nedum quaestionibus 
quae ad actum spectant obruatur. Arti praeest, nedum 
famuletur meliusque igitur suam naturam sequi potest. 
Scriptor enim sibi ante omnia proposuit quae sunt aut 
fuerunt cognoscere et explicare. Praecepta vero quae 
edicuntur nihil aliud plerumque sunt quam veritates, 
quas scientia methodo sua antea jam demonstraverit, 
in aliam quamdam linguam translatae. Non agitur enim 
nescio quam novam civitatem instaurare, sed justas 
civitatum formas definire : quod scientiae proprium est. 
Quia autem populo cuique salus suprema lex est (^), 
ac societas servari nequit ni propriae suae naturae 
integritatem tueatur, satis est naturam illam descri- 
bere ut quid petendum, quid fugiendum sit, inde con- 
cludatur : morbus enim omni modo vitandus, quidquid 
contra salubre est optandum. Postquam, exempli gratia, 
Democratiam demonstravit in parvis civitatibus solum 
existere posse, praecipue facile erat a nimia finium 
prolatione omni Democratiae abstinendum. In raris tan- 
tum casibus, ut melius infra videbimus (*), evenit ut 
ars in scientiae locum sine jure succedat. 

Ceterum ea ipsa praecepta, propterea quod nova via 
<5omparantur, longe differunt ab iis quae apud superiores 
scriptores politicos inveniuntur. Isti enim ideam quam- 
dam, omnibus locis temporibusque supereminentem, 

(1) XXVI, 23. 

(«) V. infra, p. 56 et sq. 



i 

nobis offerebant quae toti humano generi convenire 
deberet. Unam civitatis formam, unam morum jurisque 
disciplinam esse confidebant quae omnium hominum 
naturae congrueret; ceteras autem, quae in historia 
occurrunt, pravas aut saltem imperfectas esse et popu- 
lorum imperitia tantum exstitisse. Nil vero mirum. Nam, 
cum ab historia oculos averterent, non sentire pote- 
rant hominem non semper et ubique eumdem esse, 
sed contra mobilem et varium, eamque igitur morum, 
legum, institutorum diversitatem in rerum natura fun- 
datam. Contra Secundatus vitae regulas cum vitae 
conditionibus mutabiles esse intelligit. Cum in suis 
investigationibus diversae societatum species ei obver- 
sarentur quae aeque justae essent, ne venire quidem in 
mentem ei poterat praecepta, quae omnibus populis 
valerent, edicere; sed eadem propriae cujusque generis 
naturae accommodat. Quod monarchiae appetendum 
est, idem democratiae fugiendum ; neque tamen monar- 
chia, aut contra democratia, per se tantam excellentiam 
habet ut omnibus civitatibus anteponenda sit (^). Sed, 
ex temporis locique conditionibus, modo haec, modo 
illa reipublicae forma convenit (^). Secundatus ergo non 
adeo incuriosus est de rerum quas describit utilitate ; 
eas autem quaestiones alia ratione quam quae erat in 
usu tractat. Non omnia quae facta sunt laudat, sed quid 
bonum sit, quid non, e normis decernit quas e rebus 
ipsis traxit quaeque, ob eam causam, rerum varietati 
respondent. 

(1) « n vaut mieux dire qoe le gouvernement le plus conforme a la nature 
est celui dont la disposition particulidre se rapporte n^ieux a la disposition du 
peuple pour lequel il est ^tabli. » (I, 3.) 

(*) Miratur sane Monarchiam propterea quod in ejus compositione multo 
majorem artem invenit; at non ideo existimat eam per se optimam reipu- 
blicae formam esse : contra, si forte in civitate quae paucos cives numerat 
instituatur, perituram societatem. 

II 

- Non modo Secundatus res civiles tanquam materiam' 
dbservatori propositam attingit, sed easdem arbitratur 
distinctas ab iis quas ceterae scientiae tractant. 

^ Leges quidem enumerat quae ex humana conditione, 
remota omni societate, sequantur quaeque igitur ad 
meram psychologiam pertineant; eas naturae leges 
appellat (*). Sed quales sint attende : jus vitam ser- 
vandi aut in pace vivendi (*), jus vescendi, jus utriusque 
$exus ad alterum inclinationi indulgendi (^), denique 
jus commercia cum proximis habendi (^). Addit quidem 
aliquem Dei sensum naturae legem primam esse secun- 
dum dignitatem, si non secundum tempora; at non 
apertum est quem locum inter ceteras ea obtineat (^). 
Quidquid id est, haec omnia, quemadmodum ex privata 
vita oriuntur, ita ad privatam vitam spectant, minime 
autem ad politicam, aut certe eam vix praeparant; hic 
enim instinctus quoad hominum commercium impel- 
limur, si societati vias aperit, ejus formas, naturam, 
leges non eflBcit. Nihil est in civilibus institutis quod ea 
ratione explicari possit. Ceterum de tota quaestione 

(<) € Avant toutes ces lois sont celles de la hature, ainsi nomm^es parce 
qu'elles derivent uniquement de ia constitution de potre dtre. Pour les 
connaltre bien, il faut consid^rer un homme avant Tdtablissement des 
soci^t^s. » (1, 2.) 

(') « L'homme dans T^tat de nature songcrait a la conservation de son Stre, 
avant de chercher Torigine de son Stre... On ne chercherait donc point a~ 
s'attaquer et la paix serait la premi^re loi naturelle. » {Jbid,, cf. XXVI, 3 et 7.) 

(?) tt La priere naturelle qu^ils se font toujoura Tun (un sexe) a Tautre 
serait une troisieme loi. )) 

(*) (c Le desir de vivre en sociSt^ est une quatridme loi naturelle. » 

if) Ibid., cf. Defense, etc, prlmae partis objectionem sextam. In aliis locis 
in jure naturali comprehendit quasdam domesticae vitae regulas (XXVI, 4» 
5, 44) et pudoris leges (XV, 12, et XXVI, 3). Sed eas forsan ex utriusque sexus 
ad alterum appetitu sequi existimat. 

breviter ac strictim noster loquitur, quippe quae adpro- 
positum suum non recte attineat ; sed eam tantum attin- 
git ut materiam suam melius definiat, id est a rebus 
proximis discriminet. 

Leges autem quae civitatem respiciunt a prioribus- 

pvorsus separat proprioque nomine appellat(^), quia ex 

liominis natura deduci nequeunt. Eae sunt de quibus 

in ejus libro agitur; ea est vera investigationis quam 

suscepit materia, scilicet jus gentium, jus civile, jus 

politicum, omnia denique praecipua societatis humanae 

instituta. Verba autem attente intorpretemur. Quan- 

quam varias illas juris formas naturales non vocat, atta- 

men non eas existimat extra . naturam esse, sed in 

rebus fundatas aliter atque priores : nempe e natura 

non hominis, sed civitatum sequi. Earum causae, non- 

in humana mente, sed in communis vitae conditionibus 

quaerendae sunt. Si, exempli gratia, juris civilis^ 

regulas apud quemdam populum intelligere velis, 

quomodo cives inter se consocientur, quis sit eorum 

numerus considerare debes; si juris politici praecepta, ^ 

quae sit principum privatorumque mutua conditio, ^tc. 

Sane, cum societates ex hominibus, individuis tantum- 

modo constent, earum natura e natura hominum pro 

parte pendet; sed homo ipse alius est in diversis socie-- 

tatibus. Non eodem animi habitu est, uon ^adem cupit 

in Monarchia atque in Democratia aut in Tyrannide. 

Quod vero solas leges quae segregem vitam respi- 

ciunt naturales appellavit, quasi aliae illud nomen non 

mererentur, hoc temporis moribus imputandum est. 

Nam philosophi naturalem vocare solebant hoininis 

statum qui sine societate viveret, ac naturale jus leges 

quae in tali statu observarentur. Secundatus verbum. 

(*) Lois positivcs (1, 3). . , 

cum usitato sensu retinuit, quamvis aliquid ambigui- 
tatis haberet. 

Hac doctrina novam juris philosophiam instauravit. 
Etenim, usque ad hoc tempus, philosophi de iis quaes- 
tionibus in duas partes scindebantur. Alii jus totum, 
non rerum natura fundatum, sed hominum libera volun- 
tate et nescio qua originali stipulatione institutum esse 
docebant. Alii quamdam ejusdem partem — sed hanc 
tantum — naturalem esse arbitrabantur, scilicet eam 
quae ex universali hominis notione deduci poterat. Sola 
enim hominis privati natura ita definita et stabilis esse 
videbatijr ut firmum juri fundamentum esse posset. 
A prioribus igitur philosophis non adeo isti dissentie- 
bant; nam, cum summa tantum et perpauca principia 
ad eam originem reduci queant, leges particulares, 
quae populorum codices implent, humana manu factas 
et ipsi habebant. Sane Hobbaeo aliisque, qui hominem 
ad vitam communem impetu naturali impulsum esse 
negabant, adversabantur, sed, si non societatem ipsam, 
certe civitatum formas et pleraque civilia instituta e 
mera conventione pendere arbitrabantur. Secundatus 
contra non modo generales illas regulas, sed totum 
legum contextum, quales apud diversas gentes vigent 
aut viguerunt, naturalem esse profitetur : eas autem ex 
natura corporis politici, non hominis derivat. Mire enim 
sensit naturam societatum non.minus solidam atque 
immotam esse quam hominis, neque populos facilius 
quam animalia ex una specie ad aliam traduci posse. 
Nihil igitur iniquius sit quam si Secundatum cum 
Machiavelo compares, quippe qui leges tanquam 
machinas consideraverit quibue principes ad libitum uti 
possint. Noster contra non minus stabile fundamentum 
juri subjecit quam Grotius ejusque sectatores, sed nova 
illa, quam diximus, ratione. 

At enim, in pluribus operis sui locis, de quibusdam 
principiis etiam civilis politicique juris ita loqui videtur 
quasi per se stent neque a societatum natura pendeant. 
« Antequam, inquit, leges institutae essent, quaedam 
aequitatis relationes erant possibiles. Contendere nihil 
justum, nihil injustum esse praeter id quod leges ab 
hominibus institutae jubent aut vetant, idem est atque 
negare circulorum radiosinterseaequosfuisseantequam 
ab aliqua manu descripti sint (^) . » 

Hoc autem iis quae supra exposuimus minime contradi- 
cit. Nam propterea quod jus societatum natura fundatur, 
non ideo asseritur nuUam similitudinem inter populo- 
rumlegeset mores existere. Sed, quemadmodum omnes 
vel diversissimae civitates aliquid commune habent, ita 
sunt quaedam leges quae in omni civitate occurrunt. 
Eae sunt quas Secundatus societati humanae summatim 
convenire dicit; quae cum, ubicumque societas existit, 
obversentur, in ipsa societatis notione implicantur 
eaque expediri possunt. Itaque, ut earum veritas 
bene demonstretur, non refert utrum ab hominibus 
revera institutae sint an non, utrum societates existant, 
an nunquam fuerint ; satis est si modo tanquam possi- 
biles concipiantur(2). Haslegesin alio loco Secundatus 
leffem pure et universe appellat eamque nihil aliud esse 
dicit quam rationem humanam, quatenus totius terrae 
populos regat(^) ; nempe e societatis definitione, si semel 
eam obtinuerimus, sola vi rationis deduci possunt. Eas 
ceterum, quia apud omnes gentes occurrunt et quodam 
sensu ante societatum institutionem esse concipiuntur, 
a naturae legibus non distincte forsitan separavit. 

(*) I, i- 

(') «c 11 faut donc avouer des rapports d'equite auterieurs a la loi positive qui 
les etablit : comme, par exemple, que, suppose qu'il y eut des societes 
d'homme8, il serait juste de se conformer a leurs lois. » (Ibid.) 

O I, 3. 

Unum est quod ei doctrinae merito objici possit. Jus 
enim moralemque vitam, quae una est, in dua^ partes 
scindit quae neque eamdem originem neque eamdem 
naturam habeant. Non facile igitur videre est quomodo 
in unum coeant,- praesertim quod saepe inter se dis- 
cordes sunt. Nonnunquam enim evenit ut jus naturale 
et jus civile aut politicum contraria a nobis requirant; 
cum nuUuni commune fundamentum habeant, unde 
decernetur cui sit obte^mperandum ? Secundatus quidem 
existimare videtur naturae leges ante ceteras exse- 
quendas esse (^). Cur autem in omni casu hotninis 
natura magis sacra sit quam societatis, eam iioster 
quaestionem praeterit. Prioribus philosophis ea diiE- 
Gultas non existebat, quippe qui jus ex unico principio 
deducerent. Si vero duo principia sunt, nostra vita in 
duos sensus, inter se saepe contrarios, distrahitur, Una 
igitur via superest qua ex his angustiis: evadere possi- 
mus, scilicet si ponitur omnes juris et morum regul^^s, 
etiam quae privatam vitato respiciunt, e societatis 
natura sequi. Secundatus autem in eo puncto v^lut iu 
pluribus aliis, quamvis novam doctrinam insts^uret, 
priori tamen pro parte impeditus haeret. 

» * • , ~ * 

/ <^) V.XX^^, 3, 4, ac praesertim 5. 



CAPUT TERTIUM 

TQUOMODO CIVITATES PER GENERA AC SPECIES SECUNDATUS 

DIVISERIT. 

I 

Secundatusquideiniion societates, sed modosquibu^ 
gubernantur distinxisse atque igitur usitatam divisio- 
nem, aliquatenus miitatam, tantummodo Videtur retu- 
lisse. Tria enim genera separat : Rempublicam, quae 
Aristocratiam Democratiamque comprehendit, Monar- 
chiam et Tyrannida. Itaque Comte eiim vehementer 
teprehendit propterea quod, deserto proposito quod in 
exordio libri exposuerat, ad formam aristotelici operis 
Tedierit (^). Si vero rem propius inspicies, constabit has 
doctrinas fronte tantum similes esse. 

Earum diversitas jam manifesta fiet, fei modo animad- 
Terte^ non e numero gubernatorum, ex Aristotelid 
methodo, hanc divisionem deductam esse. Etenim 
Democratia et Aristocratia tanquam duae varietates 
Tinius ejusdemque generis a Secundato considerantur, 
quanquam in una omnes, in altera pauci tantummodo 
cives ad gubernaculum accedunt. Gontra Monarchia et 
Tyrannis, quamvis in utraque imjperium penes unumt 
sit, duas, non modo dissimiles, sed etiain intter se plane 
adversas species constituunt. Itaque multi hanc parti- 
tionem insimulaverunt quasi confusam et ambiguam; 
et merito quidem, si vere Secundatus in societatibup 
nihil aliud quam civitatis regimen respexisset. Bjus 

(^) Cours de philosophie positiva, IV, 181. 

autem ea de re doctrina multo latius patet. Nam haec 
tria civitatum genera non modo principum numero 
rerumque publicarum administratione differunt, sed 
tota natura. 

Hoc jam planum erit ubi intellexerimus quomodo ea 
distinxerit. Etenim, dum Aristoteles ejusque imitatores 
divisionem suam ex abstracta civitatis notione sumpse- 
runt, Secundatus contra e rebus ipsis. Tria illa genera 
non ex aliquo principio, a priori posito, deduxit, sed 
societatum comparatione formavit, quas liistoria aut 
peregrinatorum relationibus, aut etiam suis ipsius pere* 
grinationibus cognoverat. Itaque verborum sensus 
lateat nisi primum quaeramus quae gentes ibi signi* 
ficentur. 

Rempublicam autem appellat non omnem societatem 
quae a toto populo aut quadam populi parte adminis^ 
tretur, sed Graecas Italicasque antiquitatis civitates, 
quibus addendae sunt inclytae illae Italiae urbes quae 
medio aevo floruerunt (*). Priores vero principem locum 
tenent; in toto libro, quotiescumque de Republica 
agitur, manifestum est Romam, Athenas, Spartam ante 
scriptoris oculos versari. Hoc est cur Democratiam et 
Aristocratiam sub eumdem titulum, Rempublicam sci- 
licet, coegerit. Nam cum apud illas civitates una aut 
altera forma pariter occurrerit, aut etiam alia alii apud 
eumdem populum successerit, non omnino separari 
poterant. Barbarorum contra gentes, quanquam ab 
universis civibus saepissime gubernantur, non sub 
eodem nomine confundit, ut postea videbimus, nec 
dubium est quin Galliam nostram, si formam quam sibi 
ipsa hodie dederit cognovisset, non inter Respublicas 
adnumerasset. 

(1) V. X, 8, et V, 8. 

Quod ad Monarchiam attinet, hanc soeietatis struc- 
turam apud magnos praesentis Europae populos unic3 
reperit (^). Eam enim antiquis populis necessario 
ignotam esse demonstrat ac primum apparuisse cum 
Germani in imperium romanum irruerunt ejusque partes 
inter se diviserunt (*). Sane non ignorat Graecos Lati- 
nosque sub regibus diu vixisse; haec autem heroicae 
aetatis constitutio a vera Monarchiae natura longe 
diversa esse ei videtur (*). Denique Tyrannida, si, quo- 
dam sensu^ e qualibet civitatis forma per corruptionem 
oriri potesti tamen in solo Oriente naturaliter extitisse 
arbitratur. Hoc verbo Turcos Persas multasque aiias 
Asiae gentes designat quibus septentrionalis Europae 
populi adsciscendi sunt. Quis autem dubitet antiquas 
civitates, Orientalia regna et hodiernas occidentalis 
Europae nationes tres societatum species esse, inter se 
plane distinctas? 



II 



Vide ceterum quomodo eas descripserit. Non alias ab 
aliis tantummodo discriminat propterea quod non eadem 
ratione gubemantur, sed quia partium numero, dispo- 
sitione et cohaerentia dijSerunt. 

Bespublica enim in parvis tantum urbibus floruit 
neque se ultra angustos fines unquam extendere potuit ; 
hic est civitatum apud antiquos modus. Tyrannis contra 
apud immensos populos occurrit qui vastos tractus 
occupant, ut asiaticae gentes. Monarchia denique 
mediocrem amplitudinem habet et, quemadmodum 



W XI, 8. 

O XI, 8, et Lettres persanes, 131. 

(^ «Le plan de cette constitution est oppos^ a celai de nos monarchics 

d*aajourd'hui. i (XI, ll.> 

o 



Giyium namero Rempublicam superat, sic a Tyrannide 
superatur (^). 

Praeterea cives in diversis illis societatibus non eodem 
ordine disponuntur neque iisdem yinculis consooiantur* 

In Bepublica, ac praesertim in Democratia, omnes 
inter se pares sunt, immo similes. Civitas, ut ita dicam, 
molis speciem habet cujus partes ejusdem naturae sunt 
ali^eque juxta alias, nuUa supereminente, ooUocantur* 
Omnes enim de re communi aeque curant; qui magis- 
tratus habent, non ceteris superiores sunt, quia honores 
in tempus tantum gerunt. Quin, et in privata vita non 
multo magis inter se differunt. Etenim ne quis nimium 
opibus praestet, Reipublicae principium est (*), aut 
saltem id ad quod tendit; nam, si absoli^ta aequalitas 
non facile perfici potest, certe, ubicumque Respublica 
existit, leges obstant quin privatorum divitiae inter se 
nimis distent (^). Hoc autem fieri nequeat si quisqup 
in immensum fortunas suas augere possit ; sed neces- 
sarium est facultates omnium mediocres esse ut satis 
aequae sint. Frugalitas, ut ait noster, aequalitatis CQn- 
ditio est. « Cum singuli, inquit, eamdem felicitatem 
capessere debeant, iisdem voluptatibus frui eademque 
sperare debent ; quod non comparari potest nisi omnium 
frugalitate (*). » 

His conditionibus, res privatae, cum adeo exiguae 
sint, non multum loci in cujusque vita et mente obti- 
nent, quam contra totam implet communis utilitatis 
cura. Causa ergo deest ex qua diversitas inter homines 
praecipue oritur. Quin etiam, haec ipsa privata vita 
non adeo diversa esse potest. Nempe legitima illa uni* 
versorum oivium mediocritas omnes ferme ad commer* 

(1) V. Vm, 15-20. 

(2) V, 3 et sq. 

(3) V, 5. 

(^) V, 3. « Le bon sens et le bonheur des particuUers eonsute beancoap dans 
la m^diocrit^ de leurs talents et de leurs fortunes. » (Ihid,) 

cium stimulos tollit, quippe quod sine quadam coudi- 
tionum inaequaiitate difficile existat (^). Itaque singruU 
fere eadem agunt; scilicet, ex quadam terrae por* 
tione, quae omnibus aequa est^ quae ad yiyendum 
necessaria sunt quaerere laborant (*). Uno verbo, omm« 
laboris diyisio deest inter corporis politici partes» niai 
hoc nomine appellare yelimus hanc, de qua dixitnuii 
alternis yicibus publicorum magistratuum functionem. 
Ea quidem pictura Democratiae naturam potius expri- 
mit; Aristocratiam autem, cum Secundato adulterata 
Democratia esse yideatur (eam enim eo magis perfectam 
esse censet quo Democratiae 8imilior)(^) sine erroris 
periculo omittere licet. 

Quid autem, in tali societate, omnium ciyium volunta* 
tes conspirantes efficiat, facile intelligis. Nempe patriae 
imago animos tenet, dum singuli propriae suae utili-* 
tatisincuriosisunt, quia nihilfere proprium habent; nihil 
est igitur quod eos in contrarias partes distrahat. Ea 
est virtus illa quae Secundato Beipublicae esse funda^ 
xnentum videtur. Eo enim nomine non virtutem ethicam 
appellat, sed politicam quae consistit in patriae amore 
quaque nosnostraque civitati posthabemus (^). Verbum 
quidem merito reprehendi potest quod ambiguum est ; 
attamen nil mirum si Secundato in mentem sponte 
ocourrerit. Nonne enim virtutem appellamus omnem 
auimi habitum qui nimiam privatae utilitatis curam 
moderatur? Hic autem in Bepublica necessario apud' 

(i) y, 6, et IV, a 

O ^ Vamour de la fmgalit^ borne le d^ir d'avoir k rattentioii que demande 
le n^cessaire pour sa famille. » (V, 3.) 

(3) « Plus une aristocratie approchera de la d^mocratie, plus elle sera par- 
faite. 9 (U, 3.) 

(^) c On peut d^finir cette vertu ramour des lois et de la patrie. Get amour^ 
demandant une pr6f<Srence cqntinuelle de Fint^t public au sitn propre« 
donne toutes les vertus particulieres : elles na sont que cette prdftrence. i 
(IV, 5.) 

omnes existit, quoniam civitatis anima, si dicere liceat, 
cujusque menti in$idet, ac contra, ex universa frugali- 
tate, sui amor ipsa materia eget qua ali possit. Cuin 
in cujusque conscientia ea pars, quae civitatem ex- 
primit et in omnibus eadem est, ampla et valida sit, 
illa contra quae nos tantum nostrasque privatas res 
respicit exigua et imbellis, cives, non vi externa 
impulsi, sed impetu naturali, a se ipsis, ut ita dicam, 
ad commune bonum convertuntur. 

Longe alia est Monarchiae natura. In ea omnia oflBcia 
non modo publicae,sed etiam privatae vitae inter varias 
civium classe^ dividuntur. Alii agriculturam, alii com- 
mercium, alii artes colunt(^); sunt qui leges creant, 
qui contra eas exsequuntur sive judicando, sive guber- 
nahdo (*), ac nemini licet a parte sua discedere alienam- 
que invadere (^). Itaque Monarchia principis unius imperio 
definiri non potest. Ceterum ipse Secundatus addit 
nuUam societatem hoc nomine appellandam esse etiamsi 
ab uno regatur, ni leges sint fixae rataeque e quibus 
rex gubernet quasque arbitrio suo mutare non valeat (*). 
Hoc autem continet certos ordines esse qui hujus potes- 
tatem moderentur. Quamvis supra eos stet,necessarium 
tamen est eosdem quadam vi propria praeditos esse 
neque adeo principi impares ut ei resistere nequeant. 
Finge enim huic auctoritati nihil obstare : nuUalex esse 
potest quae principis voluntatem contineat, propterea 
quod leges ipsae ab unica ejus voluntate pendeant. 

(i) c Pour que Tetat monarchique se soutienne, le luxe doit aller en crois- 
sant, du laboureur & Tartisan, au ndgociant, aux nobles, anx magistrats, etc. t 

<vn, 4.) 

.(*)XI,G. 

(') « Toutes ces pr^rogatives seront particuli^res a la noblesse et ne passe- 
runt point au peuple, si Ton he veut choquer le principe du gouvernement. » 
(V, 9.) — c U est contre Tesprit du commerce que la noblesse le fasse dans la 
monarchie. » (XX, 21. Cf. XI, 6.) 

(♦) n, 1. 

Hoc est quo Monarchia difltert a ceteris civitatibus : 
scilicet, laboris partitio, quae in Republica nuUa erat, 
hic maxima incrementa capessivit (^). Societas igitup 
animali bene comparari possit cujus partes, pro sua 
quaeque natura, diversa agunt. 

Hoc est cur Secundatus politicam libertatem Monar- 
chiae peculiarem existimet (*). Etenim classes aut, si 
nostris temporibus maxime usitato verbo uti liceat, 
politici corporis organa non modo principem, sed se ipsa 
mutuo moderantur. Nam, cum unumquodque eorum a 
ceteris impediatur quin in infinitum crescat et totas 
corporis vires ad se trahat, singula suam naturam sine 
obstaculis, at non sine modo, explicare valent. Nunc 
intelligis quem locum apud Secundatum obtineat inclyta 
illa de magistratuum divisione doctrina ; nihil aliud est. 
quam forma singularis hujus principii ex quo diversa 
publica munera inter diversas manus dividi debent. 
Secundatus tantum momentum huic partitioni attribuit, 
non ut omnem inter varios magistratus discordiam 
"toUat, sed contra ut melius inter se certent ne quis 
«orum ceteros exsuperetet ad nihilum redigat (^). 

Sociale igitur vinculum non idem esse potest atque 
in Republica. Quaeque enim classis, cum exiguam 
tantum politicae vitae partem amplectatur, nihil videt 
^ltra munus quod explet. Itaque non patriae, sed classis 

(A) c Les poavoirs interm^diaires, subordonn^s et d^pendants, constituent 
la nature du gouTernement monarchique. » (U, 4). — « Les monarchies se 
«orrompent lorsqu'on dte peu a peu les pr^rogatives des corps ou les privi- 
leges des villes. » (VUI, 6.) — « La monarchie se perd lorsqu'un prince... dte 
les fonctions naturelles des uns pour les donner arbitrairement aux autres. » 
ilbid.) 

(') « La d^mocratie et Taristocratie ne sont point des ^tats libres par 
nature. i (XI, 4.) 

O « La libert^ politique ne se trouve que dans les gouvernements mod^r^. 
Itfais elle n'est pas to^jours dans les ^tats mod^res : elle n*y est que lorsqu*on 
xi*abuse pas du pouvoir... Poar qu'on ne puisse abuser du pouvoir, il faut que, 
par la disposition des choses, le pouvoir arrdte le poavoir. » (Ibid.) 

imago animos tenet; quisqne ordo ad id solum tendit 
ut ipse crescat, non ut res communis augeatur. Immo 
et privatus quisque civis sibi ipse magis consulit. Ete- 
nim, dum, in Republica, ex omnium aequalitate universa 
frugalitas necessario sequitur, illa contra diversitas 
cupiditates irritat. Sunt varii gradus honorum, dignita- 
tum, divitiarum, potestatis, ita ut quisque ante oculos 
habeat aliquam vitae conditionem quae sua ipsius supe- 
rior est quamque ideo concupiscitO). Omnia igitur 
cives a communi utilitate ad privatam convertunt ita ut 
omnes virtutis illius, quae reipublicae fundamentum est, 
desint conditiones(^. Sed partium cohaerentia ex ipsa 
earum diversitate oritur. Haec enim ambitio quae ordines 
et privatos movet, eosdem stimulat ut munere quisque 
suo quam optime fungatur. Itaque commune bonum 
velut inscii assequuntur dum privata tantum commoda 
affectare se credunt ('). Hoc ipsum inter varias socie- 
tatis partes certamen earumdem conspirationem efficit. 
Hic stimulus vitae publicae in Monarchia a Secundato 
honor appellatur (^). Hoc verbo privatam seu civium seu 
classium ambitionem designat ex qua nemo conditionem 
suam deminui libenter patitur, sed contra eamdem quam 
maxime extollere tentat(^). Quod ceterum non fieri 

O « Le gouvernement monarchique suppose, comme nous avons dit, des 
rangs et m^me une noblesse d*origine. La nature de Thonneur est de deman- 
der des pr^f^rences et des distinctions; il est donc, par la chose mdme, plac6 
dans ce gouvemement. » (HI, 7.) 

O « Les vertus qu'on nous y montre sont toujours moins ce que ron doit 
anx autres que ce que l'on se doit k soi-m^me ; elles ne sont pas tant ce qui 
nous appelle vers nos concitoyens que ce qui nous en distingue. i (IV, 2 inUio,) 

C) « II se trouve que chacun va au bien commun, croyant aller a ses intdrdts 
particuliers. » (III, 7.) 

(f) cL'honneur fait mouvoir toutes les parties du corps politiqUe; il les lle 
par 8on action meme. » (III, 7.) 

(*) «c L*ambition est perniciense dans une r^publique; elle a de bons effets 
dans la monarchie; elle donne la vie k ce gouvemement. » (Ibid,) — « L'hon- 
neur, c*est-a-dire le pr^jug^ de chaque personne et de chaque condition. » 
(III, 6. Cf. XX, 22.) 

potest nisi hcminibus satis alta indoles sit et quaedam 
libertatis dignitatisque oura quae non pulchritudine 
caret (*). Attamen cum honor nimium sui amOrem exci- 
tare possit, in vitium facile vertitur» Eam ob causam, 
Secundatus in pluribus locis non sine severitate de eo 
ideoque de Monarchiae moribus loquitur(*). Ne credas 
autem nostrum hoc judicio Monarchiam elevare vo- 
luisse. Haec enim quae fatetur damna ex eo tantum 
oriuntur quod privatae res increverunt privatique Inajore 
libertate fruuntur ad suam utilitatem insequendam. Ce- 
terum virtutem adeo arduam et raram esse existimat ut 
prudentis esse ei videatur illa quam parcissime uti. 
Itaque sapientissimam illam societatis compositionem, 
quae sine virtute homines cogit ut magna suscipiant, 
tantum miratur ut vitia quaedam facile ei condonet (*). 
De Tyrannide brevius loquar quam Secundatus ipse 
minore cura videtur descripsisse. Ceterum medium inter 
priores societates locum tenet. Tyrannis enim Monar- 
chia quaedam est in qua omnes ordines aboleantur (*) 
ac sine ulla laboris divisione, aut Democratia in qua 
Tiniversi cives, excepto principe, inter se par^s siiat, 
sed in servitute(5). Porteiitosi igitur animalis speciem 

(}) « L'honneur veat qu'on puisse indiiTi^remme^t ispirer aux en(iploia ou 
les refuser; il tient cette libert^ au-<dessus de la fortune mdme. L*honneur a 
donc ses r^gles suprdmes. Les principes sont qu'il nous est bien permis de 
faire cas de notre forlune, mais qu'il noua est tQuverainement d^fendu d*en 
faire aucun de notre vie. La seconde est que, lopsque nous avons 6te une fois 
plac^s dans un rang, noud ni^ devond rien faire ni soufnrir qiii f^ssd Vofr que 
nous nous tenons inf^rieurs k ce rang mdme. (IV, 2.) 

(•) Vide locos apud Janet, Hist. de la Science politlquey 3» ^dil., II, 469. 

(3) a Dans les monarchies, la politique fait faire les grandes choses'aVec le 
moins de vertu qu'elle peut; comme dans les plus belles machines, Tai^ 
emploie aussi peu de mouvements, de forces et de roues qu'il esi pOflsibl^. » 
(HI, 5.) 

(♦) VIII, 6, initio. 

(B) «Les hommes sont tous 4gaux dans le gouvernement r^publfcain ; ils 
sont egaux dans le gouvernement despotique ; dans le premier, c'est pai^ce 
qu'ils sont tout, dans le second, c'est parce qu'ils ne sont rie^.- 9 (VI, ^Jy 

offert in qua caput solum yivit, quippe quod totas cor- 
poris vires ad se traxerit (^). Itaque neque virtus vitae 
publicae principium esse potest quia populus res com- 
munes ignorat, neque honas quia nuUa diversitas existit. 
Homines societati vinciuntur propterea quod adeo 
imbelles sunt ut principis Yoluntatem non resistentes 
sequantur, id est solo metu (^). 

Hoc satis est ut plane demonstretur veras societatum 
species a Secundato distinctas esse. Id etiam mani- 
festius fiat si in singula descendas. Nam non structurae 
modo principia diversa sunt, sed tota vita. Mores (^), 
religiones (^), familia (*), matrimonium (•), puerorum 
institutio (^), crimina et poenae (') non eadem sunt in 
Bepublica atque in Tyrannide aut in Monarchia. Immo 
bocietatum differentias animadvertisse potius videtur 
quq^ ea quae omnibus communia sunt. 



m 



At enimi si vere societatum species separaverit ac 
descripserit, cur eas ita definiit et his nominibus appel- 
lavit? Nempe non ex laboris divisione, non e socialis 
vinculi natura illas distinguit et nominat, sed ex unica 
summae auctoritatis constitutione. 

Haec autem inter se non repugnant. Etenim necessa- 
rium erat unumquodque genus ea proprietate notare 

(^) « Le despotisme se sufBt k lui-mdme; tout estvide autour de lui. » (VI, 1, 
in fine.) 

(*> m. 9. 

(»> XIX, 2. 
(♦> XXIV, 5. 

(»)xxm. 

(•) XVI. 

(^iv. 

(S) XU, 18 et sq. 

quae in eodem praecipua est et quam ceterae sequuntur. 
Primo autem adspectu, forma gubemationis hanc condi- 
tionem videtur explere. Nihil enim magis conspicuum 
est in publica vita; nihil magis in se omnium oculos 
movet. Cum princeps in societatis, ut ita dicam, cul- 
mine stet et corporis politici caput saepe neque imme- 
rito appelletur, ab eo omnia pendere existimantur. Adde 
quod, cum philosophi ad hoc tempus nihil aliud in 
politicis rebus reperissent quod per genera et species 
dividi posset, diflScile Secundato erat, quamvis novum 
aliquid ipse tentaret, eorum doctrinam omnino exuere. 
Ea causa est quare formas societatum e gubernationis 
formis discemere susceperit. Sane multa methodo objici 
possunt quam secutus est. Hoc enim signum nihil per 
se proprii ac peculiaris habet, sed, ut jam monstravi- 
mus, summi imperii natura mutari potest dum natura 
societatis immutata manet, aut contra una et eadem 
esse in societatibus quae longissime inter se distant. 
Sed error verbis potius quam rebus inest; nam praeter 
quae ad populi regimen pertinent, multa alia enumerat 
quibus societates alias ab aliis discriminat. 

Immo vero, si verba quibus utitur negligimus, nihil 
forsan in toto opere reperietur quod verius et acutius 
sit quam haec divisio cujus principia etiam nunc servari 
possunt. Etenim, non solum tres illae vitae communis 
formae quas descripsit tres distinctas species revera 
constituunt, sed etiam earum descriptio, qualem in ejus 
libro invenimus, earumdem naturam propriasque diffe- 
rentias non sine quadam veritate exprimit. Sane in anti- 
quis civitatibus aequalitas et frugalitas non tantae fue- 
runt quantas Secundatus credidit. Attamen constat in 
iis, praesertim si cum hodiernis populis comparentur, 
privatas res angustissimum spatium habuisse quo se 
extenderent, communes contra amplum. Mire sensit 

Romae et Athenis pauoa eujusque eivis propria fuisse, 
atque hane fUisse eausatn qua soeietaa fieret una. Con- 
tra, apud nos, privatae vitae fines latius prolatae sunt; 
unusquisque nostrum suam indolem habet, suas opinio- 
nes, suos mores, suam religionem, seque et suas res a 
societate publicisque rebus penitus secemit. Populi 
igitur consensus non idem esse neque ex eadem origine 
oriri potest, sed ex laboris divisione quae cives et ordi- 
nes alios aliis necessarios efficit. Denique hoc genus, 
quod Tyrannida vocat, a ceteris prudentissime sepa- 
ravit. Nam Persarum aut Turcorum imperium nihil 
commune habet Ctim graecis italicisve civitatibus neque 
cum christianis Europae gentibus. 

At enim Tyrannis forma tantum Monarchiae est; rex 
enim, et in Monarchia, leges mutandi jus habet; ergo 
ipsius voluntas suprema lex est. Notandum vero earum 
societatum structuram omnino diversam esse : nempe, 
in Tyrannide, ea diversitate caret' quae Monarchiae 
peculiaris est. Ceterum nil refert utrum rex in Monar- 
chia leges mutandi jus habeat an non ; nam facultatem 
reipsa non habet, propterea quod ordinum potestag 
ipsius potestatem continet. Secundato quidem merito 
objectum est tyrannorum imperium sine uUo modo 
nusquam exstitisse(^). Sed scriptoripse primam quam 
dederat definitionem emendavit et in ipsa quoque 
Tyrannide quoddam esse summae potestatis tempera- 
mentum agnovit, sed aliud atque in Monarchia. Etenim 
non ex diversorum ordinum institutione oritur, sed e 
summa et singulari auctoritate qua religio non modo 
apud populum, sed etiam apud tyrannum finiitur (*). 



(*) Janet, op. cit., II, 345. 

(*) c Cest la religion qui corrige un peu la constitotion turqne. » (V 14.) — 
c II y a pourtant une chose que Ton peut quelquefois opposer a la volontS dii 
prince, c*est la religion. » (III, 10.) — « De U vient qne, dans ce pays, la 

Nec dubium est quin religio in iia societatibus eam 
vim pevera habeat. Nam non modo a principis volun- 
tate non pendet, sed contra princeps, ut noster bene 
animadvertit (*), ab ea ipsa immanem suam potestatem 
accipit ; nil ergo mirum si ab eadem contineatur. 

Si vero Secundati doctrinam his de rebus penitus 
intelligere velis, quartum genus ppioribus addendum 
est quod ab intepppetibus immerito omitti solet. 
Dignum autem est quod nos moretup, nam ex eo 
Monapchia exstitit (*). Scilicet societates comppehendit 
quae venando aut pecopa pascendo vivunt. A cetepis 
enim multis et eximiis pebus diflfepunt : cives peppauci 
sunt (3); terpa intep eos non dividitup (*), non legibus sed 
mopibus peguntup(s), senes apud eos maximam aucto- 
ritatem habent, sed libeptatis tam studiosi sunt ut nuUum 
stabile impepium patiantup (^). Ceptum est eam esse gen- 
tium infepiopum natupam quae, ob hanc causam, Demo- 
cpatia infepiop appellapi possit. Hoc autem genus in duas 
vapietates Secundatus dividit. Cum pep papvas hujus- 
modi nationes homines sepapantup quae nuUa societate 
intep se conjunguntup, fepas gentes illas appellat; bap- 
bapicas vepo, si in unam coeunt (^). Aliae venationem, 
aliae pastopum vitam potius colunt. 



religion a ordinairement tant de forces, c'e8t qa'elle forme une espSce de 
d^pdt et de permanence, et, si ce n'est pas la religion, ce sont les coutumes 
qa'on y v^n^re au lieu de lois. » (II, 4.) 

(^) «Dans les empires mahom^tans^ c*est de la religion que les peuples 
tirent en partie le respect ^tonnant qu*ils ont pour le prince. » (V, 14.) 

« XI, 8. 

(8) XVm, 10. 

(♦) xvm, 13. 

(») Ibid. 

(•) xvm, 14. 
O xvin. 1. 

Societatum igitur divisio, qualem Secundatus esse 
concepit, sequenti tabula exprimitur : 

Societates 

r^ ji o 'A •' ( Monarchia. / . . . 

Quae deunilam 8ummi impeni \ ^ ^y \ Anstocratia. 

constitutionem habent } m • /i*\* l Democratia. 

\ Tyrannis (*). ^ 

Sine definita summi imperii ( Barbaricae gentes. 
constitutione ( Ferae gentes. 

Quicumque hanc tabulam ante oculos habet mul- 
tasque illas populorum varietates quas comprehendit, 
Secundatum intelligit non Aristotelis divisionem paulo 
infidelius retulisse, sed aliquod novum instauravisse. 



0) Quibus addendae sunt societates quae e plaribus popalis, foedere 
conjunctis, constant. (IX, 1-3.) 



CAPUT QUARTUM 



QUATENUS POLITICARUM RBRUM LEQES CERTAS ESSB 

8BCUNDATUS SENSERIT 



I 



Age vero ; non solum societates per genera dividit, 
sed politica facta ac praesertim ea de quibus praecipue 
loquitur^ leges scilicet, ordinem certum sequi rationali- 
que igitur interpretationi idonea esse oxistimat. Hoc 
jam apparet e libri initio ubi praeclaram illam legum 
definitionem invenies : Leges sunt necessariae con- 
nexiones quae ex rerum natura sequuntur. Hoc enim 
non modo naturae leges, sed et eas quibus humanae 
societates reguntur comprehendit. 

Comte quidem Secundatum criminatus est quasi ab 
hoc principio postea ita declinasset ut in rerum multi- 
tudine, quae in reliquo opere accumulantur, nullus ordo 
reperiri possit(*). Haec autem accusatio a veritate 
recedit. Etenim quotiescumque de lege aliqua agitur, 
eam a certis conditionibus pendentem nobis ostendit. 
Buo sunt autem illarum conditionum genera. Aliae 
naturae rerum quas lex spectat inhaerent; scilicet, si 
ad commercium pertinet, commercii naturae, si vero 
ad religionem, religionis. Est autem alia causa quae 
suam vim multo latius extendit ceterisque praevalet; 
id est natura societatis. Pleraeque enim leges, ut jam 
diximus, non eaedem esse possunt in Monarchia atque 

(*) Cours de phiU pos., IV, i81. 

in Republica aut in Tyrannide; denique in gentibus 
inferioribus omnino desunt. Itaque fac populum unius 
aut alterius generis esse, unus omnium legum tenor 
necessario sequitur. 

Quin Secundatus causarum eflfectuumque seriem 
etiam longius repetit. Non modo demonstrat leges e 
societatis forma pendere, sed et causas e quibus ipsae 
societatum formae pendent inquirit : inter quas primas 
partes tenet societatis amplitudo. 

Finge enim societatem in angustos fines contractam; 
nemo est quin res communes ante oculos continuo 
habeat et animo amplectatur. Praeterea, cum vitae 
conditiones omnibus eaedem ferme sint — nam in tali 
civitate spatium ipsum diversitati deest — et vivendi 
ratio non varia esse potest; etiam qui gubemaculuni 
tenent, propterea quod parva potestate, pro populi par* 
vitate, instruuntur, m'hil aliud sunt quam primi inter 
pares. Patriae igitur imago non modo omnium mentl 
obversatur, sed maximam vim habet quia nulla alia 
continetur(*). Ex hac descriptione Reipublicae naturam 
agnoscis (^), Si vero societas crescit, omnia mutantur. 
Nam commune bonum sentire privato cuique civi jam 
difficilius est, quippe qui publicarum rerum exiguam 
tantum partem adspiciat. Circumstantiae praeterea, 
cum multo magis diversae sint, singulos impellunt ut 
alii alio tendant et ferantur in diversa. Adde summam 
auctoritatem tantam effici ut, qui eam exercet, ceteris 
longe superemineat(^). Itaque ex Republica societas in 

(i) cDans tine petite r^blique, le bien pnblic eat mieax senti, mieox 
connu, plns pr^s de chaqtte dtoyen. v (VIII, 16*) 

(*) & II est de la nature de la r^publique qu'elle n*ait qa'ttn petit territoire | 
sans cela, elle ne peut gU^re subsister. » (Ihid,) 

O « Dans une grande r^ublique, il y a de grandes fortanes : 11 y a ^ trop 
grands d^pots a mettre entre les mains d'un citoyen; les int6rdts se particula- 
risent. » (Ihid.) 

Monarchiam necessario eyadit(^). Si vero non modo 
modestam, sed nimiam amplitudinem habet, Monar^ 
chia abit in Tyrannida. Nam vastum imperium non 
stare pos&it nisi princeps absolutam potestatem habeat 
qua tot populos tanto spatio dispersofl cpntineat (^) . 
Adeo arcta est ea connexio inter naturam societatum 
earumdemque amplitudinem ut cujusque principium 
pereat si populus ultra modum crescit aut contra 
minuitur (^). 

Sane multa sunt in iis quae redargui debeant. Etenim 
innumeri sunt populi qui, quanquam mediocrem aut 
etiam exiguam amplitudinem habent, sub tyrannis 
vivunt. Alii contra^ ut Judaeorum gens, quamvis grae** 
cas italicasque civitates magnitudine longe exsupera^ 
verint, quamdam tamen Democratiae formam praebue* 
runt. Praeterea in ipsa explicatione, si in singula des^ 
cenderis, non nihil incerti vagique saepius reperies . 
Nihilominus ingenui sui acumen Seoundatus ostendit 
cum civium numero tantum pondus attribuit. Ea enim 
causa maximam vim habet ad res politicas definien- 
das; quin eam quasi fontem esse credimus ex quo 
praecipuae differentiae inter societates ortae sunt. 
Prout incolae pauci sunt aut contra numerosi, religio^ 
familia, mores, jus, etc, non eadem esse possunt. Hoc 
unum Secundatum latuit non civium numerum qui sub 
eadem auctoritate rediguntur referre, sed eorum qui 
commercio aliquo conjunguntur. Nam quamvis multi 
eidem principi pareant,. si alii ab aliis ita distant ut 



(i) « Un ^tat monarchique doit dtre d^ane grandeur mMocre | 8'il 4U|it 
petit, il se formerait en republique. » (Vni, 17.) 

(S) c Un grand empire suppose une autorit^ despotique dans celui qni gQa« 
veme. » (Vm, 19.) 

(*) t II suit que pour conserver le principe du gouvernement 6tabU, il ikut 
maintenir r£tat dans la grandeur qu'il avait deja. » (VIU, 20.) 

nuUa aut rara tantum commercia inter eos existere pos- 
sint, eorum copia nullius effectus est. 



Ceterum, praeter hanc causam, plures alias Secun- 
datus addit quae per se nonnihil valent ad societates 
constituendas; Eae sunt de quibus interpretes praecipue 
disseruerunt. Sic natura soli, si in vastis continuisque 
campis consistit, Tyrannidis institutioni favet propterea 
quod magna imperia ibi facilius sese possunt extendere. 
Montana contra aut insulae libertatis arces sunt quia 
principis auctoritas montibus aut oceano quasi frangi- 
tur-(*). Non modo terrae forma, sed ipsius natura consi- 
deranda est. Quaedam sterilitas, cum animos ad labo- 
rem et frugalitatem impellat, Reipublicae viam aperit; 
fertilitas contra, quae divitiarum amorem privataeque 
utilitatis curam excitat, Monarchiae (') ; si vero nimia 
est, gentium inferiorum Democratiae (•). Nam terrae, 
cum sponte fructus edant, non coluntur ideoque inter 
cives non dividuntur. Denique caeli calor animos et 
corpora effeminat hominesque ad servitutem cogit (*). 

Ex iisdem vero causis non modo natura societatis et 
inde totum jus summatim pro parte pendet, sed et 
peculiares quaedam leges tales efficiuntur quales sunt. 
Sic nimius caeli ardor servorum ad privatos usus insti- 
tutionem (^) et jus plurcs feminas habendi (®) multosque 
domesticos moresC^) suscitat. Praeterea mentis corpo- 
risque segnities, quae inde sequitur, leges, religiones, 



(i)XVII,6,etXVm,5. 

(«) xvm, 1 et 2. 

(») XVm, 9 et sq. 
(♦) XVII, 2. 
(») XV, 7. 
(•) XVI, 2. 
C) XVI, 10. 

mores immobiles efficit (^). Ex iisdem causis commercii 
natura alia est in Oriente atque in Europa (^). 

Quamvis has causas non pari linea atque priorein 
posuerit ac praevalere tantum apud feras gentes ipse 
agnoverit (^)i fatendum est tamen earum vim nusquam 
tantam fuisse quantam judicavit. Dopaestica enim et 
politica privataque virtus in regionibus, quae caeli ter- 
raeque natura longissime differunt, aeque occurrit. Sed, 
qtiidquid id est, hoc ipsum ostendit quantum Secun- 
datus senserit res politicas legibus certis subditas 
esse. Etenim omnia haec, si in breve coguntur, huc 
redeunt : ex populi cujusdam magnitudine, ex soli 
forma quod idem occupety ex terrae caelique natura 
deduci posse cujus generis sit illa societas et quae sint 
hujus leges et instituta. 

Sed unam tantum doctrinae partem, quam Secundar 
tus in suo libro exposuit, adhuc retulimus. Aliam nunc 
videamus quae priori contraria esse videtur. Haec con- 
tradictio digna est quam penitus inspiciamus. Ex ea 
enim melius intelligetur non modo quae sit integra 
scriptoris nostri sententia, sed etiam quae difficultates, 
Secundati saeculo atque etiam nostro tempore, politicae 
scientiae institutioni obstiterint. 



11 

Quicumque, ut supra vidimus, in politica vita ordinem 
certum esse existimat, legislatoris partes necessario 
elevat. Nam civilia instituta, si e rerum natura sequun- 
tur, non ex unius civis aut plurium voluntate pendent. 

(i) XIV, 4. 
(«) XXI, 1. 

(s) c La nature et le climat dominent presque seals chez les saavages. » 
(XIX, 4.) 

Contra, apud Secundatum, legislatoris persona mani- 
festo ita eminet ut tanquam necessarius legum artifex 
appareat. In multis operis locis, de Romanorum, Spar- 
tanorum, Atheniensium legibus ita loquitur quasi a 
Romulo aut Numa, a Solone, a Lycurgo creatae fuis- 
sent (*). Cum, in alio libro, primas Romanae civitatis 
origines enarrat, tanquam principium statuit, populorum 
nascentium instituta a principibus fieri et posterius tan- 
tum pnncipes ex institutis instrui (^). Hoc est cur leges 
a moribus omnino separet : mores enim e communi vita 
sponte nascuntur, leges contra sine peculiari quadam 
legislatoris institutione existere nequeunt (*). Is est 
hujus sententiae sensus quam in primo libri capite inve- 
nies : « Quanquam ad societatem nati, homines publica 
sua officia oblivisci poterant nisi ad ea a legislatoribus 
revocati fuissent (*). » Sane leges de omni re et ad libi- 
tum creari posse non credit ; sed mores et religionem 
extra legislatoris potestatem esse arbitratur et leges 
ipsas quae de aliis rebus feruntur moribus et religioni 
accommodandas esse (^). Nihilominus earum institutio 
in legislatoris manu versatur. Immo sunt societates in 
quibus non leges tantum, sed et religio moresque a 
principe informari possunt(*). Quanquam hoc in raris 



(>) a Je prie qu'on fasse un peu d*attention a Tetendue du g6nie qu'il fallut 
a ces legislateurs pour voir qu'en choquant tous les usages re^us... ils moii- 
treraient a runivers leur sage^se. » (IV) 3i. Cf. V, 5, et XIX, 16.) 

O a Dans la naissance des soci^tes, ce sont les chefs des repttbliqoes qai 
font rinstitution, et c'est ensuite Tinstitution qui forme les chefs des r^publi- 
ques. » (Grandeur et Decadence des Romains, chap. I.) 

(3) « Les lois sont etablies, les miKurs sont inspir^; ceiles-ci tiennent plus 
a l*esprit g^n^ral^ celles-la tiennent plus a une institution particuliere. » 
(XIX, 12.) — « Nous avons dit que les lois ^taient des institutions particuli^res 
et precises du legislateur, les moeurs et les manieres des institntions de la 
nation en g^ndral. » (XIX, 14.) 

(*) In fine, 

(») XIX, 21. 

(«) XIX, 16 et 19. 

tantum casibus occurrit, eo tamen monstratur quantum, 
ex Secundato, valeat principis auctoritas. 

Facile intelliges unde hoc venerit si modo perspexeris 
quo sensu Secundatus dixerit leges humanas e rerum 
natura sequi. Sententia enim per se ambigua est et 
duplicem interpretationem patitur. Aut leges e rerum, 
id est e societatum natura necessario oriuntur ut effec- 
tus e causa quae eum gignit; aut media quaedam taib- 
tummodo sunt quae societatis natura requirit ut ipsa 
absolvatur, id est ad finem suum perveniat; quibus 
tamen carere potest. Aliis verbis, utrum intelligendum 
est societatis statum legum causam efficientem esse, an 
earumdem causam tantummodo finalem? Priorem autem 
sensum ne suspicari qiiidem videtur Secundatus. Non 
dicit ex paucitate civium, ineluctabili quadam necessi- 
tate, Democratiae leges nasci tanquam calorem ex igne, 
sed eas solas esse quibus frugalitas et omnium aequali- 
tas, quae in hujusmodi societatis natura est, ad effectum 
adduci queat. Ceterum non ideo leges ex libidine fabri- 
cari possunt; nam, datis quibusdam populi conditioni- 
bus, unum legum corpus est quod ei conveniat nec 
nllum aliud imponi possit sine societatis corruptione. 
Sed ut provideatur quid genti cuique congruat, necesse 
est homines esse qui acuto ingenio rerum naturam 
scrutehtur et quo tendi debeat et qua via dispiciant. 
Hoc est legislatorum munus ; nil mirum igitur si Secun- 
datus primatum quemdam illis attribuerit. Finge contra 
leges e causis efficientibu$ oriri quarum etiam homines 
saepius inconscii sunt» legislatoris officia jam minuun- 
tur; nam in eo tantum consistunt ut, quod in ceteris 
conscientiis obscurius latet, manifestius exprimat* Sed 
nihil aut fere nihil novum excogitat; immo, etiamsi 
absit, nihil impedit quin leges exstent quanquam minus 
definitae. Sane non scribi possunt nisi per legislatorem ; 

hio autem ihstrumentum potius est quo inatituantur 
quam earum causa generatrix. 

Non hic locus est disputandi num sint civilia instituta 
quae a causis finalibus tota pendeant; at certe non 
dubium est ea rarissima esse. Etenim politica ' vita tot 
tantaque in se continet ut nemo eam animo amplecti 
valeat ; itaque non facile est quid eidem profuturum siti 
quid non, praevidere. Etiamsi haec computatio mentem 
humanam plerumque non exsuperet, adeo abstrusa est 
ut non magnam vim habere possit ad voluntates 
movendas. Res igitur civiles non ex ratione constituta 
fieri solent; leges non media sunt quae legislator 
excogitat propterea quod societatis naturae concinere 
videntur ; sed e causis saepissime nascuntur quae eas 
gignunt physica quadam necessitate. Ex conditionibus 
in quibus versatur populus communis vita ita efficitur 
ut formam quamdam definitam necessario induat; 
leges [autem hanc formam exprimunt ; ex iisdem igitur 
efficientibus causis eadem necessitate sequuntur. Si 
vero hoc infitieris, tum accipiendum sit plerasque res 
politicas et praesertim eas quae majoria momenti sint, 
omnino sine causis esse. NuIIus enim unquam homo 
exstitit^qui ex parva Romae nascentis amplitudine 
leges, quae tali populo convenirent, deduxerit; aequa- 
litatem et frugalitatem, quam illae e Secundato praeci* 
piebant, non ipsae creaverunt, sed^ ex ea ipsa ortae> 
eamdem tantum confirmavere. 

Hoc sane sensisset Secundatus si perspexisset leges a 
moribus non natura distare, sed contra ab iis emanareC). 

(t) Sane legislatorem jubet popuH mores et ingeaiam seqai (XIX, 2-6) leges* 
que demonstrat qaamdam vim habere ad mores informandos (XIX, 27). Ea 
tamen ita separat ut quod legibus institutum est et legibos tantiim mutari 
posse censeat, moribus vero quod ad mores attinet^XIX, 14). Inde fit at non 
facile intellexerit quo modo omnia haec apud quosdam populos conftisa sint. 
(XIX, 16 et sq.) 

Nam nihil aliud sunt quam mores melius definiti ; 
mores autem nemo nescit non consulto institui, sed 
causis quae suos effectus, insciis ipsis hominibus, edunt 
generari. Itaque non alia est plerarumque legum origo. 
Non tamen ideo utilitate carent ; contra non durare pos- 
sent nisi quas utiles partes in societate tenerent. Sed 
non hujus utilitatis causa natae sunt ; quae contra vulgo 
ignoratur, nedum provisa sit. Sentimus enim juris aut 
morum regulas bonas esse, sed, cum interrogamur quo 
pertineant, sine fine disputatur. Sin igitur quaerere 
licet qua ratione lex aliqua societati prosit, non ideo 
explicatur unde ea venerit. Itaque, qui politicarum 
rerum finales causas unice indagatur, mancam scien- 
tiam eflSngit, quippe quem earumdem origines lateant. 
Ea autem erit politica scientia si Secundati methodum 
sequeinur. 



III 



Quin etiam non modo juris regulae e societatis 
natura non necessario sequuntur, quippe quae in rebus 
absconditae latere queant, nisi quis legislator eas ads- 
piciat et in lucem edat, sed et aliam formam ex Secun- 
dato habere possunt quam quae e causis, a quibus 
pendent, sequitur. Humanis enim societatibus nescio 
quam facultatem attribuit a sua ipsarum natura decli- 
nandi : leges naturales, quae suae constitutioni inhae- 
xent, homines non eadem necessitate sequantur qua res 
inanimatae, sed jugum interdum excutere valeant(*). 
Eebus igitur politicis contingentiam supponit quae, 

< Mais il 8'en faat bien qae le monde intelligent soit aussi bien gouvern6 
qae le monde physique. Car quoique celui«l& ait aussi des lois qui, par leur 
nature, soht invariables, il ne les suit pas constamment comme le monde 
physique suit les siennes. » (1, 1.) 



- 54 — 

primo quidem adspectu, cum ordinis certi existentia 
non coire posse videtur; namque, si ita se res haberet, 
connexiones inter causas et eflfectus non constantes nec 
immotae manerent. Itaque refert quae sit haec contin- 
gentia definire ; nam valde timendum est ne fundamenta 
ipsa politicae scientiae eruat. 

Forsitan in mentem tibi veniet Secundatum hanc 
contingentiam statuisse quia, ea sublata, et humana 
libertas tolli videatur. At, si hanc causam vere haberet, 
sine uUa exceptione esset et totam vitam amplecteretur. 
Mirum autem esset scriptorem nostrum a se ipso ita dis- 
sensisse, quippe qui homines et societates legibus regi 
tam expressis verbis declaraverit easque reperire ten- 
taverit. Praeterea minime verisimile est hujus doctrinam 
quacumque metaphj^sica fundatam esse. Nihil est enim 
in toto opere quod aliquam metaphysicarum quaes- 
tionum curam ostendat; nusquam de libero arbitrio 
agitur. Itaque non est cur haec philosophorum hypo- 
thesis tantam apud eum vim habuerit. Ceterum est in 
primo libri capite locus qui hanc interpretationem mani- 
festo refellit. Nam Secundatus hanc contingentiam non 
hominis propriam esse dicit, sed eamdem et in ceteris 
animalibus reperit, imo in plantis ipsis omnino non 
abesse existimare videtur (*). 

Ipse nos monet se hanc contingentiam tantummodo 
excogitavisse ut errores unde existant explicare pos- 
set(*). Si enim nunquam erraremus, naturae nostrae 

(^) c ((<es bdtes) ont des lois naturelles, parce qu'elles sont unies par le 
sentiment... Elles ne suivent pas pourtant invariablement leurs lois natu- 
rellcs : les plantes, en qui nous ne remarquons ni connaissance ni sentiment, 
les suivent mieux. » (1, 1.) 

(*) « II s'en faut que le monde intelligent soit aussi bien gouvern^ que le 
monde physique... La raison en est que les dtres particuliers intelligents sont 
borii^s par leur nature et, par cons^uent, sujets a Terreur; et, d'un autre 
CQt^, il est de leur nature qu'ils agissent par eux-mdmes. » (1, 1. Cf. ejusdem 
capdtis finem.) 

leges in pmni occasione sequeremur. Si vero intelligere 

^elis quid Secundatum ad hanc opinionem adduxerit, 

primum ponendum est quid per rerum naturam signifi- 

cet. Eo autem verbo designat non omnes alicujus rei pro- 

prietates, sed eas tantum quae ceteras in se contineant 

et rem faciant unius aut alterius generis esse (*), id est 

hujus essentiam. Praeterea logicum quoddam vinculum 

esse putat inter hanc naturam normalesque rei formas, 

ita ut eae priori implicentur. Itaque si homines et po- 

puli naturae suae nunquam derogent, semper et ubique 

erunt quales esse debent. Sunt autem in privata politica- 

que vita imperfecta multa; sunt iniquae leges, vitiosae 

institutiones quas societates e legislatorum erroribus 

acceperunt. Omnia haec humanam quamdam faculta- 

tem a naturae legibus aberrandi significare Secundato 

videntur. Non ideo causis carent; causae autem illae 

fortuitae . sunt et, ut ita dicam, adventiciae (^). Non 

igitur ad leges reduci queunt; rerum enim corrum- 

punt naturam quam contra leges exprimunt. 

Sane principium, a quo tota haec argumentatio pen- 
det, falsum est. Isti enim errores, quatenus ad civilem 
vitam attinent, nihil aliud sunt nisi corporis pplitici 
morbi ; morbus autem animantium naturae non minus 
inest quam bona valetudo. Haec ergo non inter se coai- 
traria sunt, sed contra ejusdem generis, ita ut eoiHpa- 
rari possint et ex ea comparatione utriusque interpretatio 
proficiat. Sed haec falsa opinio cum externa rerum 
specie tam bene congruit ut etiam in physiologia diu 
permanserit. Nempe quia manifestum esse videtur 
animantes natura sanos esse, inde concluditur morbum, 
propterea quod valetudini obstat, vitae naturam violare. 



« II y a cette diff^rence entre la nature da goavernement et son principe 
que sa nature est ce qui le fait dtre tel. » (III, 1.) 
(«) V. VIII, 10. 

Itaque jam Aristoteles morbos et monstra omnesque 
enormes vitae formas esse fnictus obscurae cujusdam 
contingentiae arbitrabatur (*). Scientia igitur politica 
statim ab isto errore liberari non poterat, praesertim 
cum morbus majorem locum nusquam teneat quam in 
iiumanis societatibus, normalisque status nusquam 
incertior sit ac difficilius definiatur. 

Sic plures loci explanantur ubi Secundatus legisla- 
torem mira quadam potestate instruere videtur naturae 
ipsi vim inferendi. In regionibus, exempli gratia, ubi 
nimius solis ardor ad nimiam pigritiam incolas invitat, 
legislatorem jubet eam omni via compescere (*). At 
quamvis lioc vitium e causis physicis oriatur, tamen 
qui ei obstat naturam non violare nostro videtur, sed 
contra homines ad normalem ipsorum naturam revocare 
quae tantam segnitiem non patitur (^). Eamdem ob 
causam apud feroces populos terribiles poenas insti- 
tuere necessarium esse dicit ut haec morum ferocitas 
comprimatur (^). In omnibus istis casibus legislator 
tantam potentiam habet non quod societates logibus 
ac natura definita careant ideoque ad libitum componi 
possint; sed contra quia secundum normalem hominum 
societatumque naturam agit eique tanttim auxiiiatur. 

Haec doctrina igitur non mera expressaque contra- 
dictione inficitur. Secundatus enim non iisdem politicis 
factis ordinem certum inesse eumdemque deesse dicit; 
sed, ubicumque res justae sunt, secundum leges neces- 
sarias fiunt eaque necessitas tantummodo cessat cum 

0) Zeller, Philosophie der Griechen, tertia editio, 11, pars secunda^ p. 333. 

m XIV, 16. 

(S) « Quand donc la puissance physique de certains cllmats viole la loi natu- 
relle..., c'est au l^gislateur a faire des lois civiles qui forcent la nature du 
climat et r^tablissent les lois primitives. » (XVI, 12.) 

(^) a Le peuple japonais a un caractere si atroce que ses l^gislateurs et ses 
magistrats n'ont pu avoir aucune confiance enlui; ils ne lui ont mis devant 
les yeux que des juges, des menaces et des ch^timents. » (XV, 15.) 

a normali statu deflectitnr. Itaqne politica scientia hac 
contingentia non evertitur; sed tantum minuitur. 
Nempe pro materia solas fere habet normales politicae 
vitae formas. Morbi autem, nostri sententia, extra scien- 
tiam paene sunt, quia extra naturae leges ponuntur. 

Ipsa autem naturalis legis conceptio, quam omnia 
haec continent, multum adhuc retinuit quod obscurum 
et incertum est. Leges enim sunt necessariae rerum 
connexiones; si vero interdum violari possunt,non veram 
necessitatem habent, sed mere logicam. Scilicet expri- 
munt quod in societatis definitione implicatur; societas 
autem aliam formam affectare potest quam quae ex sua 
natura rationaliter sequitur. Per eas igitur discimus 
non quod est, sed quod est rationale. Immo, quamvis 
Secundatus non existimet homines semper aut plerum- 
que a recta via aberrasse, sed contra quod longa et 
generali experientia confirmatum est sponte revereatur, 
tamen quasdam deformitates omnibus ejusdem generis 
individuis esse <50nfidit. Non sensit nihil fere in tota spe- 
cie universale esse posse quod non certis necessitatibus 
respondeat. Exempli gratia, quamvis servitutis institutio 
apud omnes graecas itaiicasque antiquitatis civitates 
in usu fuerit, eam tamen a Reipublicae natura abhor- 
rere declarat (*). Quanquam jus repudii tantummodo 
virorum est ubicumque feminae in domestica servitute 
vivunt, in iisdem societatibus solis feminis hanc facul- 
tatem vindicat(*). Quin est unum societatum genus, 
Tyrannis scilicet, quod Secundatus aliquid vitiosi et 
corrupti per se habere censet, quamvis idem in quibus- 
dam locis necessarium esse ipse agnoscat (^). Ordo 



(i) XV, 1, in fine. 
(«) XVI, 15. 

O cLe principe du gouvernement despotique se corrompt sans cesse, 
parce qu*il est corrompu par sa nature. » (VIII, 10.) 

igitur, quem in iis conditionibus scientia indagari debet, 
non modo non is est qui semper et ubique existat, sed 
etiam evenire potest ut nunquam exstiterit. Itaque 
leges, quae eum referunt, idealem quamdam formam 
necessario habent; nam rerum connexiones exprimunt 
non quales sunt, sed quales esse debent. Non rebus 
insunt, ut ceterae naturae leges, aut potiu^ nouvres 
ipsae sunt quatenus sub certo quodam adspectu consi- 
derantur, sed eas ex alto quasi dominantur, quamvis 
suae auctoritati non semper nec necessario obtempe- 
retur. 

Ea via est qua Secundatus ad antiquam politicae 
scientiae conceptionem pro parte revertitur; sed pro 
parte tantum. Sane huc et illuc in eo est ut naturae 
leges cum praeceptis, quae quid faciendum sit edicunt' 
confundat. Sed procul abest quin, priscorum philoso- 
phorum instar, naturam, qualis est, omittat ut aliam 
instituat. Nempe, quanquam nuUum certum principium 
ea de re statuit, sponte tamen intellexit in raris tantum 
casibus aliquid univeirBale esse posse quod non simul 
sanum et rationale sit. Itaque societatum species, ut 
vidimus, ex historia describere et explicare tentavit, 
easque tantum corrigere ausus est cum in iis aliquid 
reperiret quod cum eorumdem essentia, qualem ^ ex 
rerum observatione concluserat, congruere non arbi- 
trabatur. Sin igitur apud Secundatum legis naturalis 
notio non ad totam politicam vitam, certe ad majorem 
hujus partem sese extendit. Si dubii aliquid et vagi 
adhuc retinet ex antiqua artis et scientiae confusione, 
hoc interdum tantum manifestum apparet. 



CAPUT QUINTUM 



DE METHODO QUAM SECUNDATUS SBCUTUS EST 



Quamdiu Politica in arte consistebat, politici scrip- 
tores deductione praecipue utebantup. Scilicet ex uni- 
Tersali hominis notione trahebant quae societatis forma 
humanae naturae conveniret et quae praecepta in com- 
muni vita observanda essent. Hujus methodi vitia inu- 
tile est enumerare. Per deductionem enim; in ipsa arte, 
nihil aliud assequi possumus quam meras hypotheses. 
Sola vi rationis nemo asserere potest praeceptum ali- 
quod utile esse cujus utilitatem non expertus sit. Sed ni 
seientia praesertim, cum ab arte separatur, necesse 
est deductio secundas tantummodo partes occupet, 
certe ubi de rebus, non de abstractis notionibus, ut. 
in mathematicis, agitur. Sane deductio cogitationes 
Bobis suppetit quae nostram investigationem per rerum 
ambages ducunt; sed quoad observatione confirmatae 
sunt, incertum est num res vere exprimant. Naturae 
leges nulia alia via reperiri possunt quam si natura ipsa 
attente consideretur. Immo observare non satis est, 
oportet praeterea ut eam interrogemus, sollicitemus, 
omni modo tentemus. Politicae igitur scientiae, prop- 
terea quod res pro materia habet, lexperimentalis metho- 
dus sola succedere potest. 

Hanc autem methodum non facile est nostrae scien- 

tiae accommodare, quia experimenta in societatibus ten- 
tari nequeunt. Est tamen obliqua via qua diflBcultas 
exsuperatur. Etenim ad naturae leges reperiendas nihil 
aliud necessarium est quam satis multas comparationes 
inter varias ejusdem rei formas institui posse. Hac enim 
arte constantes immotaeque connexiones, quas lex 
exprimit, a ceteris, id est fugitivis fortuitisque, secer- 
nentur. Itaque tota experimentationis vis in eo tantum 
consistit ut res fere ad libitum variet atque ita amplam 
uberamque comparationi materiam praebeat. At nil obs- 
tat quin civilia ejusdem generis facta, qualia apud 
varias societates occurrunt, comparemus atque note- 
mus quae eorum ubique coeant, quae simul evanescant, 
quae eodem tempore et secundum eamdem rationem mu* 
tentur. Eae igitur comparationes, quanquamhoc incom- 
modi habent ut non in infinitum renoventur, experi» 
mentationis tamen partes in politica scientia tenere 
possunt. 

Quanquam Secundatus hanc quaestionem nusquam 
agitavit, tamen hujus methodi necessitatem sponte 
sensit. Etenim nuUo alio proposito tot facta ex varia- 
rum gentium historia coUegit nisi ut ea inter se con- 
ferret illaque collatione eorumdem leges inveniret. 
Revera manifestum est opus totum in legum oompara*» 
tione consistere quas diversissimi populi observant 
eoque libro nostervere dici potesthoc novum studiorum 
genus instaurasse quod hodiema nostra lingua droit 
compari appellamus. 

At, si deductio apud Secundatum experientiae cessit» 
multo majus spatium adhuc obtinet quam scientiae 
natura patitur. 

Ipse enim, jam in sua praefatione, legentem monet 
se Politicam more quasi mathematico tractare voluisse; 
id est principia posuisse unde particulares legum socie- 

tates logice 8equerentur(^). Sane necessarium intel- 

lexit haec principia e rerum observatione trahere (^); 

sed in iis totam scientiam.quasi implicari credit, ita 

ut, ubi semel ad ea pervenerimus, sola deductione 

absoivi possit. Nec dubium est quin hac via et ratione 

procedere revera susceperit. Frimum enim animadverte 

qaomodo inductiva methodo utatur. Non incipit facta 

(Hnnia, quae ad quaestionem attinent, coUigere, referre, 

ut aequa mente examinari et perpendi possint; sed 

plerumque mera deductione primum probat quod in 

animb habet. Monstrat scilicet hoc in natura aut> si id 

dicere velis, essentia societatis, yel hominis» vei com- 

mercii» vel religiouiSy uno verbo in rerum, de quibus 

agitur, definitione involvi ; posterius tantum facta quae 

^ypothesin confirmare videntur, exponit (^). Qui veto 

pro comperto habet sola experientia demonstrari posse 

quae sint rerum connexiones, non deductionem expe- 

Tientiae praeficit; non principem locum argumentis 

assignat quae nihil fere ad demonstrandum valere cen- 

set quibusque diffidit, sed primum res observat ac 

postea tantum quod observatum est deductione inter- 

pretatur. 

Oeterum, si ipsas nostri dcmonstrationes consideres, 
facile videbis totam vim earum in deductione consis^ 



(*y c l*al pos^ les principes et j'ai vq )es eas parttculiers s'y plier conime 
crenit^aitaesy les hiirtQirQs de Umtes les natioQs n'eo ^lre qiie les snites. » 

O c Je n'ai point tir^ mes principes de mes pr^jug^s, mais de la natore des 
choses. » (Ibid.) 

(■) liHUuiiei^a exempla citari poasLat qmae per totum opns invenies. Sic 
jmtqvan tria aodeUtom genera definiit» ex iisdem definitionib«8 eormndem 
IiriBeipia ded«cit. t J( tif i«i'eti fa^i pas dowamtage powr trouaer les iroi» 
jjrincipes; ils en derivent naturellement. i» (III, 2.) Tum ex iia prineipiis 
leges quae ad jus civile> ad poenas, ad feminarum conditionem spectant^ 
trahit. Vide ipeos titnlos capitum V et VI lCon»equemes des principes des 
9ou»er»ement$ par rapport a kt simplicite dee lois cf*i»uiMUd», fo fonrme 
<M^8 jugements, etc^ — par rapport aux lois soniptuaires, etc,)* 



\ 

tere. Sane quae ita concludit observatione plerumque 
confirmat ; sed quam infirma est tota haec argumenta- 
tionis pars ! Facta quae ex historia refert breviter ac 
summatim exponit neque multum curat ut ea, qualia 
vere sunt, constituantur, etiamsi controversiae mate- 
riam praebeant (*). Eadem praeterea sine ordine et con- 
fuse enumerat. Si causalem nexum inter duo facta esse 
asserit, non ea in omnibus aut saltemi plerisque casibus 
simul apparere, vel simul deficere, vel eodem modo 
variari ostendit* Satis habet si exempla aliquot proferri 
possunt quae ctiHi lege supposita non male quadrent. 
Immo evenit ut de tota specie aliquid affirmetquod 
apud unam societatem observavit. Sic magistratuum 
divisionem, quanquam apud solos Anglos fefieritur 
Monarchiae propriam esse dicit (*) et ex ea divtaione 
libertatem sequi declarat quanquam inscius est mm. 
apud ipsos Anglos vere exstiterit (^). Uno verbo, non 
deductione utitur ut quod experientia probatum est 
interpretetur, sed potius experientia ut deductionis 
conclusionei^ exemplis explahet. Ergo, cum deductio 
peracta est, fere tota demonstratio perfecta esse ei 
videtur. 

Quin etiam sunt, Secundati sententia, ut jam diximus, 
quaedam instituta quae, quamvis in omnibus ejusdem 
generis societatibus exstent aut exstiterint, iisdem 
tamen non conveniunt. Hoc autem unam ob rationem 
affirmat et affirmare potest : scilicet quia haec instituta 



(<) Sic quae de fnigalitate et aequalitate apud antiqttos, aut de causis quae 
socielatum principia corrumpunt, aut de feminarum conditione dicit (XVI). 
Omnia haec innumeras quaestiones et difficultates involvunt quae non statim 
solvi possunt. 

(»)X1,G. 

(') « Ce n'est pas a moi a examiner si les Anglais jouissent actuellement de 
cette liberte ou non. II me suHit de dire qu'elle est etablie par leurs lois. » 
(XI. 6.) 

e principiis, quae antea posuit, non deduci posse exis- 
timat. Etenim servitutis institutionem et Reipublicae 
definitionem inter se contraria esse ostendit. Sic Tyran- 
nida odit quia societatis atque etiam hominis essentiae, 
qualem esse concipit, logice repugnat(*), Deductio 
igitur in quibusdam casibus etiam contra observationem 
et experientiam praevalet. 



Sin ergo inductio in politica scientia primum apud 
Secundatum apparet, contraria methodo nondum dis- 
cessit eaque admixtione adulteratur. Ut noster novam 
viam ing^ssus est, ita tamen tritam non deseruit. Ea 
autem methodi ambiguitas ex ipsa doctrinae, quam 
supra retulimus, ambiguitate sequitur. Etenim si nor- 
males societatis formae in ejusdem natura comprehen- 
duntur, ex hujus naturae definitione concludi possunt ; 
eas autem logicas necessitudines Secundatus leges 
appellat. Si res adeo rationi nostrae cognatae sunt, 
ratio suflScit ad eas interpretandas. Miraberis forsitan 
hanc intimam rerum naturam adeo apertam videri ut jam 
e scientiae exordio cognosci et definiri possit, cum con- 
tra seientia peracta potius quam incipiente determinari 
posse videatur. Hoc autem cum Secundati principiis bene 
constat. Quemadmodum vinculum, quod inter politica 
facta et societatis essentiam existit, rationabile est, ita 
et ea ipsa essentia, quae totius hujus deductionis fons 
est, eamdem naturam habet, id est in simplici notione 
consistit quam ratio celeri inspectione amplecti valet. 
Uno verbo, Secundatus non satis sentit quantum, ut 
ait Verulamius, rerum subtilitas humanae mentis subti- 
litatem exsuperet; ea est causa cur rationi et deduc- 

(^) « Apres tout ce que nous venons de dire, il semblerait que la nature 
hmnaine se soul^verait contre le gouveruement despotique. b (V, 14.) 

tioni adeo confidat. Ceterum non contendimus res 
civiles per se absurdas esse. Sed si quaedam logica in 
iis latet, alia est atque illa quam in deducendo obser- 
vamus; non eamdem simplicitatem habet; quin alias 
leges forte sequitur. Itaque necesse est eam e rebus 
ipsis ediscamus. 

Haec autem confusio ab alia causa quoque pendet. 
Societatis leges, ut vidimus^ violari possunt ; ergo ex 
sola rerum observatione atque etiam comparatione 
constitui nequeunt. Quod est, non necessario rationale 
est ; leges autem nihil habent quod non rationale sit. 
Itaque etiamsi aliquid historia comprobaveris , non 
omnino certus eris id verum esse. Sunt vitia quae apud 
omnes ejusdem generis gentes occurrunt. Ergo ex eo * 
quod apud istas reperitur earumdem normalis forma 
describi non potest. Si rerum natura experientia non 
fideliter deprehenditur, non ex sola experientia disces 
quae ex ea natura sequuntur. Nulla igitur alia via restat 
quam ut hanc ipsam essentiam assequamur, definiamus 
atque ex ea definitione id quod involvit deducamus. 
Ne concludas autem observationem ideo inutilemy sed 
aliquatenus suspectam habendam esse quamdiu deduc- 
tione non confirmata est, et, si forte confirmari non 
possit, rejiciendam. Vides quam necessarium sit in poli- 
tica scientia signum certum in rebus ipsis invenire quo 
morbus et bona valetudo secernantur. Eo enim defi- 
ciente» ad deductionem necessario confiigitur et simul 
a rebus receditur. 



11 



Sive autem deductione seu inductione procedat, 

regulam quamdam methodi sequitur quae praesenti 
scientiae retinenda est« 

Res politicae per diversas species vulgo dividuntur 
quas, prima quidem inspectione, nullam inter se cogna- 
tionem habere dicas. Est enim alia religionis nattira^ 
alia juris et morum, alia commercii aut administrationis. 
Itaque de unaquaque classe separatim tractari diu soli- 
tum est atque etiam nunc solet, quasi per se, abstrac- 
tisque aJiis, explorari et explicari possit, haud secus 
atque inphysica de corporum gravitate, seorsus a 
colore, disseritur. Ceterum eamdem factorum classem 
cum aliis communicare non idea negatur, sed leviter 
tantum, ita ut, cum intima rerum natura non attinga- 
tur, omnia haec commercia sine incommodo negligi 
possint. Sic, exempli gratia, plerique qui de ethica scri- 
bunt, mores et vivendi praecepta, quae in usu sunt aut 
esse debent, tractant quasi per se existentia, neque 
ab iis curatur quae sit apud easdem societates divi- 
tiarum natura; qui vero de divitiis, non minore vehe- 
mentia contendunt scientiam quam colunt, politicam 
oeconomiam scilicet, omnino sui juris esse, suoque mu- 
nere fungi posse etiamsi hoc regularum corpus, quod 
ethicam constitilit, prorsus ignoretur. Multa alia ejus- 
dem generis exempla referri possint. 

Secundatus contra bene perspexit omnia haec inter 
se ita cohaerere ut singula per se, remotis ceteris, 
intelligi nequeant; itaque non jus a moribus, a religione, 
a commercio, etc, separat neque praesertim a societatis 
forma quae suam vim ad omnes res civiles extendit. 
Etenim, quamvis diversa sint, unius ejusdemque socie- 
tatis vitam exprimunt ; variis ejusdem corporis politici 
partibus aut organis respondent. Sin autem non quae- 
ratur quomodo organa inter se consentiant aliaque 
ab aliis aflBciantur, quale sit uniuscujusque munus defi- 
niri non poterit. Immo eorumdem natura prorsus late- 
bit : nam totidem res per se existeutes esse videbuntur, 

5 

dum rei partes tantummodo sunt. Inde nati sunt errores 
qui apud multos etiam nunc vaient. Inde fit enim ut 
politica oeconomia priyatae utilitatis curam unicum 
societatis principium saepissime habuerit et legislaton 
jus denegaverit in negotiis quae ad commercium et 
operosas artes attinent sese immisoendi. Contra, sed 
ob eamdem causam, in ethica jus dominii tanquani 
aliquid per se immotum et inconcussum plerumqUe 
habetur, dum e conditionibus pendfet quas divitianim 
scientia determinat • quaeque maxime instabiles et 
diversae sunt. 

Immo vero hunc errorem discutere necessarium erat 

non modo ut politica scientia proficeret, sed eliam cons- 

titueretur. Sane diversa illa studia, quae sub variis 

titulis de politicis rebus separatim tractabant, illam 

praeparavere quippe quae ex iis constet. Attamen vere 

tantum exstitit cum manifestum tandem apparuit parti- 

culares illas scientias arcta necessitudine inter se con* 

iungi et membra unius corporis esse. Ad eam autem 

animi conceptionem perveniri non poterat quamdiu igno- 

rabatur omnia quae in societate fiunt inter se cognata 

esse. Secundatus ergo, mutuas politicarum rerum con- 

nexiones demonstrando, hanc unitatem scientiae Hos- 

trae praesensit, confuse quidem. Etenim nusquam dicit 

his quaestionibus, quas agitat, definitam quamdam scien- 

tiam constitui posse quae omnia civilia facta amplec- 

tatur, quae suam methodum habeat proprioque nomine 

appelianda sit. Sed, in re, primum hujus scientiae 

specimen quasi inscius posteritati dedit. Sin igitur 

quod in suis principiis iinvolvebatur, non expressfe con- 

cludit, certe successoribus suis viatn aperuit qui, cum 

s^ologiam instituent, fere nihil aliud novi facient 

nisi studiorum gen«eri, quod noster tentavit, nomeii 

impdnent. 

Est autem peculiaris quaedam notio quae , temporibus 
uostris, politicae scientiae methodum renovavit quamque 
Secundatus ignorasse videtur ; haec est — si Gallicum 
verbum in latinam linguam paene integrum transferre 
iiceat — notio progressus. Sed in quo illa consistat 
videamus. 

Si populi inter se comparantur, primum apparet 
certas formas aut proprietates, quae intimae societatum 
naturae manifeste inhaerent, apud quosdam vix inchoa- 
tas, apud alios contra insigniores esse; alii parvi sunt 
et per vasta spatia dispersi, alii majores et densi; alii 
omni stabilito imperio carent, dum apud alios reipu- 
blicae administratio non modo constituitur, sed ad 
omnes corporis politici partes suam vim extendit ; atque 
8unt inter eos innumeri gradus interpositi. Itaque, quod 
ad hoc pertinet, non omnes, ut ita dicam, dignitatem 
habent, sed alii aliis superiores aut inferiores dici pos- 
sunt. Praeterea observatum est superiores ex inferio- 
ribus natos esse. Equidem non dico societatum seriem 
rectae lineae formam habere cujus novissimi populi sum- 
mam, antiqui vero imam extremitatem occupent; contra 
arboris speciem potius aflfectat cujus rami in diversas 
regiones extenduntur. At parum id propositi refert. 
Nihilominus verum restat societates alias ab aliis ortas 
esse et recentiores prioribus praestare ; hoc est quod hu- 
mani generis progressionem appellamus. Si vero unum 
populum ex se consideres, idem reperietur. Scilicet ex 
tempore qup esse incipit supra speciem, e qua ortus 
est, sese paulatim extollit humanaeque naturae pro- 

gressus e singulis illis incpementis, quae sensim accu- 
mulata sunt, constat. 

Haec autem Secundatus non perspexit. Sane non 
omnes societates in aequo ponit; Rempublicam et 
Monapchiam Tyrannidi (') praefert, Reipublicae Monar- 
chiam (*), Rempublicam vero barbaporum democpatiae (^). 
At non suspicatup vapias illas societatum species ex 
eadem stippe descendisse aliasque aliis successisse; 
contpa singulas putat seopsum a cetepis constitutas 
esse. Monapchia quidem excipienda est quam ex infe- 
riope democpatia natam esse dicit (*). Sed ex ea ipsa 
exceptione melius etiam patet quam longe ab ea ppo- 
gpessus notione Secundatus absit; nempe, hoc socie- 
tatum genus, quod nuUo alio supepius esse censet, ex 
eo quod omnium inJBmum habetup ppotinus natum exis- 
timat. Ob camdem rationem, cum de singulis gentibus 
loquitup, eapum sane ppincipium crescere posse aut 
coppumpi non negat (^), sed idem fixum et definitum ex 
ppimo initio esse cpedit atque integpum pep totam 
eapum histopiam sepvandum esse (•). Non sentit socie- 
tatum natupam contrapia, quae intep se ceptant, in se 
habepe ppoptepea quod ex antecedenti fopma paulatim 
tantum sese exsolvit paulatimque ad eam tendit quae 



(1) LMnconv^nient n*estpaslorsqaerEtatpassed*angouvernementmod^r6, 
comme de la r^publiqae k la monarchie ou de la monarchie a la r^publiqae, 
mais quand il tombe et se precipite du gouvemement moddrd au despotisme. » 
(VIII, 8.) 

(«) XI, 8, in nne. 

(3) c Comme les peuples qui vivent sous une bonne police sont plus heureux 
que ceux qui, sans r^gle et sans chefs, errent dans les forSts. » (V, 11.) 

(^) Monarchiam germanarum gentium corruptione exstitisse dicit (XI, 8), 
germanos autem barbarorum vitam duxisse (XVUI, 22 et 30.Cf. XVIU, 14.) 

(6) <k Un etat peut changer de deux mani^res : ou parce que la constitution 
se corrige, oii parce qu'elle se corrompt. » (XI, 13.) 

(<) « S'il (r£tat) a conserv^ sea principes et que la constitution change, c*est 
qu*elle se corrige; s*il a perdu ses principes, qaand la constitution vient 
a changer, c'est qa'elle se corrompt. » (XI, 13.) 

e se ipsa nascetup. Eum latuit perpetuus ille ppocessus 
in quo societas, quamvis sibi ipsi semper constet, 
tamen novum aliquid continuo evadit. 

Inde autem aliquid singulape in usuppata methodo 
secutum est. 

Sunt enim duo conditionum genepa quae politicam 
vitam movent. Aliae in ppaesentibus cipcumstantiis 
jacent, ut natupa soli, civium numepo, etc. ; aliae in 
ppaetepita histopia vepsantup. Etenim quemadmodum 
puep quivis alius esset si alios habuisset genitopes, 
societas alia est secundum societatum antecedentium 
fopmam. Si infepiopibus populis succedit, non idem esse 
potest atque si e peppolitis nationibus opta est. Secun- 
datus autem, ppoptepea quod hanc societatum succes- 
sionem et cognationem ignopat, hujus genepis causas 
omnino negligit. Eam vim quae populos, ut ita dicam, 
a tepgo impellit minime cupat et cipcumfusa tantum 
respicit. Cum aJicujus societatis histopiam intepppetari 
suscipit, non quaerit quem locum in societatum sepie 
teneaty sed tantum quale sit solum, quam multi sint 
cives, etc. Nihil igitup huic methodo magis contparium 
est quam Comte pecentius in iisdem quaestionibus 
tpactandis secutus est. Comte enim societatum natupam 
ex tempopis momento, quo appapuepunt, totam pendepe 
existimat scientiamque politicam paene integpam con- 
sistepe in societatum sepie constituenda. Addepc autem 
supervacuum est utpaque doctrina unam tantum veri- 
tatis paptem exppimi. 



5. 



CONCLUSIO 



In sua politicae philosophiae historia P. Janet, post- 
quam Secundati doctrinam exposuit, merito queritur 
quod plerique, qui de eo scripsepunt, sibi tantum 
ppoposuere singulos errores quos admiserit persequi, 
additque multo melius et aequabilius futurum esse si 
quis accurate demonstret quam ampla et obscura 
materia esset quam noster suscepit, et quanta yi ingenii 
eapotitus sit(*). Hoc est quod tentavimus. Secundati 
enim opiniones de singulis quaestionibus quae in ejus 
libro agitantur, praeterivimus et in eo tantum consti- 
timus quod praecipua ejus laus esse nobis videtur. Sci- 
licet quanquam cujuslibet scientiae originem ab hoc aut 
illo homine numerare semper falsi aliquid habet, — fit 
enim omnis scientia e continuis incrementis neque 
facile dici potest quo temporis puncto esse inceperit — 
certum tamen est praecipua politicae scientiae principia 
apud Secundatum primum constituta esse(*). Non ea 
quidem expressis verbis professus est; nempe de 
scientiae conditionibus quam instauravit non multum 



(<) Histoire de la Science politique, tertia editio, II, 317-319. 

(*) Comte quidem in suo Cours de philosophie positioe (IV, 178-185) jam 
agnovit quantum Secundatus de politica scientia meritus sit. Hoc autem 
judicium brevissimum est, pro parte falsum, ut supra vidimus, ac praesertim 
noa ex attenta ac diligenti doctrinae meditatione sequi videtur. 

philosophatur. Sed in ipsa ejus doctrina latent nec 
difficile est ea perspicere et in lucem edere. 

Qualia vero essent supra vidimus. Non modo intellexit 
res politicas scientiae materiam esse, sed cardinales, ut 
ita dicam, notiones, quae hujus scientiae institutioni 
necessariae erant, pro parte constituit. Eae autem duae 
sunt : notio generis ac notio legis. 

Earum prior in Secundati libro sine dubio apparet. 
Monstrat enim non modo summi imperii constitutionem, 
sed totam civilem vitam e societatibus diversam esse, 
diversas vero illas tbrmas eas tamen esse quae inter se 
conferri queant. Hoc autem necessarium erat ut genera 
ac species distinguerentur ; nam non satis est socie- 
tates ex una aut altera parte quasdam similitudines 
oflferre, sed totam earumdem structuram et vitam com- 
parari posse oportet. Quin etiam, non modo principia 
posuit, sed iis haud infeliciter usus est ; ea enim divisio 
quam tentavit ipsam rerum divisionem non sine quadam 
veritate exprimit. Duobus punctis tantum peccat. Pri- 
mum falso posuit formas societatum e summi imperii 
formis sequi iisque definiri posse. Praeterea unum ex 
generibus quae distinguit, id est Tyrannida, aliquixl 
vitiosi per se habere ducit; quod a generis natura 
abhorret. Nam unicuique generi sua perfectio est quae, 
pro temporis locique conditionibus quibus respondet, 
ceterorum perfectioni aequa est. 

Legis vero notionem difficilius erat ex aliia scientiiSy 
ubi jam existebat, in nostram transferre. Etenim in 
omni scientia generis notio prior semper apparet quia 
humana mente promptius concipitur. Nam satis est 
oculos in res conjicere ut quaedam similitudines et dif* 
ferentiae in iis animadvertantur. Definitae autem illae 
connexiones, quas leges appellamus, quia rerum naturae 
propiores sunt, intra latent; velamentum quasi iis olh 

tenditur quod primum removendum est ut ipsae attingi 
et in lucem proferri possint. Praeterea; quod ad politi-^ 
cam scientiam .peculiariter attinet, propriae qufiedam 
difficultates erant quae e natura ipsius politicae vitae 
sequebantur. Adeo enim mobilis est, adeo varia et 
multiformis ut ad certas immotasque leges redigi posse 
non videatur. Adde quod homines non libenter credunt 
se eadem necessitate teneri atqu^ ceteras Tes naturae. 

Secundatus tamen, invita rerum specia, ordinem 
fixum et necessarium civilibu/s rebus inesse asserit; 
societates negat ad libitum compositas esse (^) earum- 
que historiam e fortuitis causis pendere ; sed pro com- 
perto habet leges esse quae hanc mundi partem guber- 
iient. Illas autem confuse concipit. Non exprimunt enim 
quomodo societatis natura civilia instituta gignat, sed 
quae sint instituta quae societatis natura requirit, quasi 
eorum causa efficiens in sola legislatoris voluntate quae- 
renda sit. Praeterea eo nomine Secundatus appellat 
notionum potius quam rerum connexiones, Sane eae 
sunt quas societas, si secum constet, necessario obser- 
vet, sed sibi ipsi dissentiendi facultatem habet. Hujus 
tamen Politica non in meram dialecticam vertitur quia 
quod rationale est, id plerumque revera existere intel- 
lexit ; ea igitur idearum bgica rebus quoque pro parte 
inest. Sunt vero exceptiones quae hujus notionis ambi- 
guitatem produnt. 

Ambiguitatem illam dlscutere» hoc est quod politica 
scientia post Secundatuni ante omnia desiderabat. Ete- 
nim non longius progredi poterat quamdiu non demons- 
tratum erat societatum leges non alias esse atque in 
reliqua natura neque methodum ad eas reperiendas 

(i) « «rai d'abord ezamine les hommes, et j'ai cni que, dans cette infioie 
diversite de lois et de moBurs, ils n*^taient pas uniquement conduits par leurs 
fantaisies. « (Praef.J 

aliam atque in ceteris naturae scientiis. Hoc est quod 
Comte huic scientiae conferet. Gx legis notione alie* 
num illud, quod eam etiam tum vitiabat, purgabit atque 
inductivae methodo, ut aequum est, primas partes vin^ 
dicabit. Tum scientia nostra conscia erit et quo tendere 
debeat et qua via; tum omnia fere fundamenta, quae 
necessaria erant ut aedificari posset, stabunt praepa- 
rata. Ex hoc opusculo judicare licet quae pars in ea 
praeparatione Secundati fuerit. 

